CELEX: 32013R0630
Language: et
Date: 2013-06-28 00:00:00
Title: Komisjoni määrus (EL) nr 630/2013, 28. juuni 2013 , millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) lisasid  EMPs kohaldatav tekst

29.6.2013   
            
            
               ET
            
            
               Euroopa Liidu Teataja
            
            
               L 179/60
            
         KOMISJONI MÄÄRUS (EL) nr 630/2013,
   28. juuni 2013,
   millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) lisasid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 23 esimest lõiku,
   ning arvestades järgmist:
   
               (1)
            
            
               Määruses (EÜ) nr 999/2001 on sätestatud teatavate veistel, lammastel ja kitsedel esinevate transmissiivsete spongioossete entsefalopaatiate (TSE) vältimise, kontrolli ja likvideerimise eeskirjad. Seda kohaldatakse elusloomade ja loomsete saaduste tootmise ja turustamise ning teatavatel juhtudel ka nende ekspordi suhtes.
            
         
               (2)
            
            
               19. jaanuaril 2011 avaldas Euroopa Toiduohutusamet (EFSA) koos Haiguste Ennetamise ja Tõrje Euroopa Keskusega (ECDC) ette valmistatud ühisarvamuse loomade TSEde ja inimeste võimalike epidemioloogiliste või molekulaarsete seoste kohta (edaspidi „EFSA ja ECDC ühisarvamus”) (2). EFSA ja ECDC ühisarvamuses kinnitasid EFSA ja ECDC veiste spongioosse entsefalopaatia (BSE) ebatüüpiliste vormide tuvastamist ning eristasid klassikalise BSE, ebatüüpilise L-tüübi BSE ja ebatüüpilise H-tüübi BSE. Seepärast on asjakohane lisada määruse (EÜ) nr 999/2001 I lisasse klassikalise BSE juhtumite ja ebatüüpilise BSE juhtumite määratlused.
            
         
               (3)
            
            
               Määruse (EÜ) nr 999/2001 III lisa A peatüki I osas on sätestatud inimtoiduks tapetavate veiste BSE seiret käsitlevad eeskirjad. Selles viidatakse loomadele, kelle suhtes kohaldatakse „spetsiaalset hädatapmist”, nagu on määratletud nõukogu 26. juuni 1964. aasta direktiivi 64/433/EMÜ (ühendusesisest värske lihaga kauplemist mõjutavate tervishoiuprobleemide kohta) (3) artikli 2 punktis n. See direktiiv on hiljem Euroopa Parlamendi ja nõukogu direktiiviga 2004/41/EÜ (4) kehtetuks tunnistatud. See on tekitanud õiguslikku ebakindlust ja põhjustanud olukorra, kus loomi, keda oleks tulnud kontrollida, kontrollitakse vähem. Seepärast on vajalik määratleda määruse (EÜ) nr 999/2001 III lisas sätestatud inimtoiduks tapetavate veiste puhul BSE seire korraldamise eeskirjade raames selgelt mõiste „hädatapmine”.
            
         
               (4)
            
            
               Määruse (EÜ) nr 999/2001 III lisa A peatüki II osas on sätestatud lammaste ja kitsede seiret käsitlevad eeskirjad. Liikmesriikide koostatud aastaaruannetest, milles käsitletakse mäletsejaliste seiret ja kontrollimist seoses transmissiivse spongioosse entsefalopaatia esinemisega liidus, on viimastel aastatel selgunud, et nende lammaste ja kitsede kontrollimisel, keda ei tapeta inimtoiduks, on tehtud TSE juhtumeid kindlaks tulemuslikumalt kui inimtoiduks tapetavate loomade kontrollimisel. Seepärast tuleks liikmesriikidele võimaldada suuremat paindlikkust, et keskenduda kõnealuses lisas nõutud piiratud arvu kontrollide puhul rohkem alampopulatsioonidele, kus selliste juhtumite kindlakstegemise tõenäosus on suurem.
            
         
               (5)
            
            
               Määruse (EÜ) nr 999/2001 VII lisas on sätestatud likvideerimismeetmed, mida tuleb võtta, kui TSE olemasolu veistel, lammastel ja kitsedel on leidnud kinnitust, ning TSE suhtes resistentsete lammaste aretamise programmi miinimumnõuded. Seda lisa on muudetud mitu korda, sealhulgas komisjoni määrustega (EÜ) nr 727/2007 (5) ja (EÜ) nr 746/2008 (6).
            
         
               (6)
            
            
               17. juulil 2007 esitas Prantsusmaa komisjoni vastu Üldkohtule kohtuasjas T-257/07 hagi, milles palus peatada määruse (EÜ) nr 727/2007 lisa punkti 3 täitmine osas, milles sellega lisatakse määruse (EÜ) nr 999/2001 VII lisa A peatükki punkti 2.3 alapunkti b alapunkt iii, punkti 2.3 alapunkt d ja punkt 4, või tühistada kogu määrus. Prantsusmaa sõnul antakse nende punktidega luba võtta lammaste ja kitsede puhul järelevalve- ja likvideerimismeetmeid, mis on varem ette nähtud meetmetest vähem piiravad. 2007. aasta 28. septembri otsusega (7) peatas Üldkohus nende sätete kohaldamise kuni otsuse tegemiseni põhikohtuasjas.
            
         
               (7)
            
            
               Seejärel pöördus komisjon EFSA poole, et saada selgitusi peamiste eelduste kohta, millel põhineb määrus (EÜ) nr 727/2007. EFSA selgitusi arvestades muudeti määrust (EÜ) nr 999/2001 määrusega (EÜ) nr 746/2008, millega ennistati sätted, mille rakendamise Üldkohus oli peatanud. 2008. aasta 30. oktoobri otsusega (8) peatas Üldkohus määruse (EÜ) nr 999/2001 (mida on muudetud määrusega (EÜ) nr 746/2008) VII lisa A peatüki punkti 2.3 alapunkti b alapunkti iii, punkti 2.3 alapunkti d ja punkti 4 kohaldamise seni, kuni langetatakse otsus põhikohtuasjas T-257/07.
            
         
               (8)
            
            
               2011. aasta 9. septembri otsusega kohtuasjas T-257/07 (9) jättis Üldkohus Prantsusmaa taotluse määrus (EÜ) nr 746/2008 tühistada rahuldamata ja tühistas määruse (EÜ) nr 999/2001 VII lisa A peatüki nimetatud sätete kohaldamise peatamise.
            
         
               (9)
            
            
               28. novembril 2011 esitas Prantsusmaa kohtuasjas C-601/11 P (10) apellatsioonikaebuse Üldkohtu otsuse peale kohtuasjas T-257/07, paludes tühistada Üldkohtu otsuse kohtuasjas T-257/07 ning teha lõplik kohtuotsus ja tühistada määrus (EÜ) nr 746/2008 või saata asi tagasi Üldkohtusse.
            
         
               (10)
            
            
               On asjakohane selgitada lammaste ja kitsede puhul kohaldatavaid keerulisi klassikalise skreipi kontrollimise ja likvideerimise võimalusi ja erandeid, mis on sätestatud määruse (EÜ) nr 999/2001 VII lisas. VII lisas tuleks sätestada nakatunud lamba- ja kitsekarjade jaoks vaid kolm võimalust: kõikide loomade hävitamine (1. võimalus), nakkuskahtlusega loomade hävitamine (2. võimalus) ja loomade hävitamine ei ole kohustuslik (3. võimalus).
            
         
               (11)
            
            
               Kõigi kolme valikuvõimaluse puhul kohaldatavad meetmed tuleks ümber sõnastada, et lihtsustada valikuvõimaluste võrdlemist ja suurendada teadlikkust igale üksikule põllumajandusettevõttele kaasnevatest tagajärgedest. Kuna 1. ja 2. võimalus hõlmavad rangeid likvideerimismeetmeid, mis tõhustavad haiguse kontrollimist, peaksid 1. ja 2. võimaluse puhul jõustatavad likvideerimisjärgsed meetmed olema 3. võimaluse puhul jõustatavatest meetmetest paindlikumad.
            
         
               (12)
            
            
               On vaja selgitada tingimusi, mille alusel võib 2. võimaluse all sätestatud likvideerimismeetmete võtmist edasi lükata. Seoses poegimisperioodiga on asjakohane lubada edasilükkamist, mis ei ole pikem kui kolm kuud. Pikaajaline edasilükkamine on õigustatud üksnes juhul, kui selleks, et suurendada põllumajandusettevõttes geneetilist resistentsust klassikalise skreipi suhtes, on vaja rohkem aega. Kuna geneetiline resistentsus klassikalise skreipi suhtes on leidnud seni kinnitust vaid lammaste puhul, ei tohiks pikaajalist edasilükkamist lubada karja puhul, mis koosneb vaid kitsedest. Edasilükkamise lubamise korral tuleks see piirata teatud tingimustel kolme aastaga.
            
         
               (13)
            
            
               Kui klassikalise skreipi esinemine leiab kinnitust põllumajandusettevõttes, kus hoitakse kadumisohus olevaid kohalikku tõugu lambaid, tuleks määruse (EÜ) nr 999/2001 VII lisas sätestatud likvideerimisjärgsete meetmete puhul võtta arvesse seda, kui keeruline on selle ohustatud tõu puhul tuua põllumajandusettevõttesse ja kasutada seal vaid resistentseid lambaid või resistentsete lammaste spermat ja embrüoid. Sel konkreetsel juhul peaks liikmesriikidel olema lubatud kohaldada seoses tõuaretajate kasutatavate genotüüpidega ning põllumajandusettevõttesse toodava ja seal kasutatava sperma ja embrüotega paindlikumaid eeskirju.
            
         
               (14)
            
            
               EFSA ja ECDC ühisarvamuses on öeldud, et ebatüüpiline skreipi võib olla vähenakkav või hoopiski mittenakkav. See järeldus tugineb eeskätt vaadeldud ebatüüpilise skreipi/Nor98 sageduse statistilise erinevuse puudumisele üldise populatsiooni ja karjade vahel, kus oli kindlaks tehtud positiivne juhtum. Seepärast ei ole lammaste ja kitsede liikumispiirangud ebatüüpilise skreipi tuvastamise puhul enam õigustatud. Nende karjade üle tuleks siiski säilitada põhjalikum järelevalve, et koguda ebatüüpilise skreipi kohta rohkem teaduslikke andmeid. See määruse (EÜ) nr 999/2001 VII lisa muudatus on kooskõlas tulevaste poliitiliste valikutega, mis on kavandatud Euroopa Parlamendile ja nõukogule suunatud komisjoni teatise („TSE tegevuskava nr 2: strateegiadokument transmissiivsete spongioossete entsefalopaatiate kohta aastateks 2010–2015”) (11) jaotises 2.4.3.
            
         
               (15)
            
            
               Aretusprogrammides on osalenud seni vaid suure geneetilise potentsiaaliga lambakarjad. Nende programmidega on õnnestunud suurendada suure geneetilise potentsiaaliga lambapopulatsiooni resistentsust klassikalise skreipi suhtes. Ent resistentsust kandva päriliku teguri (alleeli) levik tavalise produktiivkarja seas tundub olevat seni piiratud. Määruse (EÜ) nr 999/2001 VII lisa C peatükiga tuleks lubada aretusprogrammiga hõlmamata karjade tõujäärade genotüübi määramist, et võimaldada klassikalise skreipi suhtes resistentse teguri laiemat levikut produktiivkarja seas.
            
         
               (16)
            
            
               Määruse (EÜ) nr 999/2001 VIII lisa A peatükis on sätestatud elusloomade, sperma ja embrüote liidusisest kaubandust reguleerivad eeskirjad. Nagu on märgitud EFSA ja ECDC ühisarvamuse põhjenduses 14, võib ebatüüpiline skreipi olla vähenakkav või hoopiski mittenakkav. Seepärast tuleks liidusiseses kaubanduses kaotada kõik liikumispiirangud, mis kehtestatakse lammastele ja kitsedele ebatüüpilise skreipi tuvastamise korral. Seda seisukohta toetab ka asjaolu, et maismaaloomade tervishoiu eeskirjas, mille üle hääletati 2010. aastal Maailma Loomatervise Organisatsiooni (OIE) 78. korralisel istungjärgul, ei soovitata ebatüüpilise skreipi puhul mingeid kaubanduspiiranguid.
            
         
               (17)
            
            
               Määruse (EÜ) nr 999/2001 VIII lisas sätestatud eeskirjad, mis on seotud lammaste ja kitsede ning nende sperma ja embrüote liidusisese kaubandusega, tuleks viia võimalikult hästi vastavusse OIE standarditega, et nendega ei välistataks liikmesriigi jaoks, kellel on heakskiidetud riiklik klassikalise skreipi kontrollimise programm, võimalust taotleda riigile klassikalise skreipi puhul vastavalt OIE eeskirjas sätestatud tingimustele taudivaba staatust. Muudetud liidusisese kaubanduse sätted ei tohiks siiski kahjustada olemasolevaid liidusiseseid kaubandusvooge liikmesriikide vahel, kellel puudub heakskiidetud riiklik klassikalise skreipi kontrollimise programm.
            
         
               (18)
            
            
               Seepärast ja nagu on kavandatud TSE tegevuskava nr 2 lõikes 2.4.3, tuleks määruse (EÜ) nr 999/2001 VIII lisas sätestada raamistik, mis võimaldab liikmesriikidel kehtestada ametlik süsteem põllumajandusettevõtete klassikalise skreipi staatuse tunnistamiseks. Pidades silmas klassikalise skreipi esinemist, peaks põllumajandusettevõtte võimaluse osaleda liidusiseses kaubanduses määrama kindlaks ettevõtte klassikalise skreipi staatus.
            
         
               (19)
            
            
               Määruse (EÜ) nr 999/2001 VIII lisas tuleks kehtestada põllumajandusettevõtete klassikalise skreipi staatuse jaoks kahetasandiline süsteem. Selleks et transportida aretamiseks ja kasvatamiseks ette nähtud loomi liikmesriikidesse, millel on heakskiidetud riiklik klassikalise skreipi kontrollimise programm, tuleks nõuda, et liikmesriigil peab olema olnud vähemalt seitsme aasta jooksul OIE maismaaloomade tervishoiu eeskirja jaotises 14.9.5 sätestatud ja kõigi OIE loetelus esitatud nõuete täitmisele tuginev väikese riskiga riigi staatus, mis vastab tehnilises mõttes skreipivaba põllumajandusettevõtte staatusele (kooskõlas määruse (EÜ) nr 999/2001 artiklis 6a ja VII lisas sätestatud eeskirjaga, milles pooldatakse lammaste puhul resistentsete genotüüpide arendamist; ettepanekus tunnistatakse kehtiva valikuna siiski ka ARR/ARR genotüüpi). Tuleks nõuda, et teistesse liikmesriikidesse saadetavad aretusloomad peavad olema pärit üksnes põllumajandusettevõtetest, kus on kontrollitud klassikalise skreipi risk, kusjuures riski hindamisel on lähtutud sellest, kas ettevõtte on täitnud vähemalt kolme aasta jooksul teatud nõudeid, mida nõutakse ka praegu.
            
         
               (20)
            
            
               Võttes arvesse seda, kui keeruline on tõestada, et liikmesriigis või mõnes selle piirkonnas ei ole nii keerulist haigust kui klassikaline skreipi, mida iseloomustab pikk inkubatsiooniaeg, in vivo diagnostikameetodite puudumine ja loomade geneetilisest profiilist sõltuvad erinevused individuaalses vastuvõtlikkuses, tuleks mõiste „liikmesriik, kus ei esine klassikalist skreipit” asendada määruse (EÜ) nr 999/2001 VIII lisas mõistega „liikmesriik või selle piirkond, kus klassikalise skreipi risk on väike”. Samuti tuleks ajakohastada tingimusi, mille alusel tunnistatakse liikmesriik või selle piirkond alaks, kus klassikalise skreipi risk on väike, ning viia need tingimused enamjaolt vastavusse OIE maismaaloomade tervishoiu eeskirja jaotises 14.9.3 sätestatud soovitustega.
            
         
               (21)
            
            
               Kuna määruse (EÜ) nr 999/2001 VIII lisa peaks hõlmama kõiki klassikalise skreipiga seotud kaubandusaspekte ning võttes arvesse seda, et plaan luua põllumajandusettevõtete klassikalise skreipi staatuse tunnistamiseks ametlik süsteem on sobiv selleks, et kehtestada loomadega kauplemiseks liikmesriikidega, kellel on heakskiidetud riiklik klassikalise skreipi kontrollimise programm, ja liikmesriikidega, kellel seda programmi ei ole, erinevad tagatised, peaks see lisa sisaldama ka seda programmi omavate liikmesriikide loetelu.
            
         
               (22)
            
            
               Määruse (EÜ) nr 999/2001 IX lisa C peatükis on sätestatud eeskirjad, mis on seotud veistelt, lammastelt ja kitsedelt pärit saaduste, eriti inimtoiduks ettenähtud želatiini importimisega liitu. Määruse (EÜ) nr 999/2001 IX lisa D peatüki A jaos on sätestatud eeskirjad, mis on seotud veistelt, lammastelt ja kitsedelt pärit kõrvalsaaduste ja nendest saadud toodete, eriti söödakomponendina kasutatava želatiini importimisega liitu. Kuna toidus või söödas kasutatavat kollageeni toodetakse samadest toorainetest kui želatiini, tuleks toidus või söödas kasutatava kollageeni imporditingimused vastavusse viia samaks otstarbeks ette nähtud želatiini puhul sätestatud eeskirjadega.
            
         
               (23)
            
            
               Määruse (EÜ) nr 999/2001 IX lisa D peatüki B jaos sätestatakse erikinnitused, mis peavad veistelt, lammastelt ja kitsedelt pärit kõrvalsaaduste ja nendest saadud toodete importimisel kaasas olema. Neid kinnitusi tuleks muuta, et need kehtiksid ka kontrollitud või määratlemata BSE riskiga kolmandas riigis töödeldud toodete suhtes, mis on valmistatud sellest riigist või väikese BSE riskiga kolmandast riigist pärit segamaterjalist. Muuta tuleks ka erikinnitust, mida kasutatakse lamba- või kitsepiima sisaldavate ja põllumajandusloomade söötmiseks ette nähtud toodete importimisel, et kajastada paremini liidusiseses kaubanduses nende toodete puhul kohaldatavaid piiranguid.
            
         
               (24)
            
            
               Määruse (EÜ) nr 999/2001 IX lisa E ja H peatükis on sätestatud eeskirjad lammaste ja kitsede ning lammaste ja kitsede sperma ja embrüote importimiseks liitu. Neid impordieeskirju tuleks ajakohastada, et kajastada määruse (EÜ) nr 999/2001 VIII lisas sätestatud liidusiseses kaubanduses kohaldatavaid tingimusi, sealhulgas määruse (EÜ) nr 999/2001 III ja VII lisas sätestatud klassikalise skreipi seire ja likvideerimisega seotud üldnõudeid ning samuti määruse (EÜ) nr 999/2001 IV lisas sätestatud söödaga seotud keeldu.
            
         
               (25)
            
            
               Määruse (EÜ) nr 999/2001 X lisas on sätestatud analüüsimeetodid, mida kohaldatakse veistel, lammastel ja kitsedel esineva TSE kontrollimiseks. EFSA ja ECDC ühisarvamuses on märgitud, et L-tüüpi ebatüüpilise BSE tekitajal on märkimisväärne zoonootiline potentsiaal (ülekandumine loomadelt inimestele), mis tundub olevat sarnane klassikalise BSE tekitaja omaga või on isegi sellest suurem. Ebatüüpilise BSE L-tüübi ja H-tüübi juhtumeid on tuvastatud mitmes riigis üle kogu maailma ning EFSA märkis, et kõikide H-BSE ja L-BSE tuvastatud juhtumite ebatavaline vanus ja nende harv esinemine populatsioonis võib viidata sellele, et need ebatüüpilised BSE vormid kerkivad esile spontaanselt. Selleks et saada ebatüüpilise BSE kohta rohkem teadmisi, tuleb koguda rohkem asjakohaseid andmeid.
            
         
               (26)
            
            
               Selleks tuleb nõuda, et kõikide tulevikus liidus kinnitust leidvate BSE juhtumitega seotud materjal esitataks eristustestide läbiviimiseks, mis võimaldavad haigustekitaja, nimelt klassikalise BSE, L-tüüpi ebatüüpilise BSE ja H-tüüpi ebatüüpilise BSE, täpselt kindlaks teha. Kuna teatud liikmesriigid ja kolmandad riigid on juba avaldanud üksikasjad oma viimaste BSE juhtumite fenotüübi kohta, tuleks tulevikus liidus kinnitust leidvate BSE juhtumite puhul muuta eristustestide läbiviimine määruse (EÜ) nr 999/2001 X lisa C peatüki alusel kohustuslikuks.
            
         
               (27)
            
            
               Määruse (EÜ) nr 999/2001 X lisa C peatüki punktis 4 on sätestatud veistel, lammastel ja kitsedel esinevate TSEde seireks ette nähtud kiirtestide loetelu.
            
         
               (28)
            
            
               Kuna kaht veistel esineva BSE seireks ette nähtud kiirtestide komplekti – komplekti Enfer-test ja Enfer TSE Kit’i versioon 2.0, automatiseeritud proovide ettevalmistamine, ning komplekti Roche Applied Science PrionScreen – enam ei toodeta, nagu kinnitatakse Enfer Scientificu 2012. aasta 21. augusti kirjas ja Roche Diagnostics GmbH 2012. aasta 31. augusti kirjas, tuleks need testikomplektid X lisa C peatüki punktis 4 sätestatud kiirtestide loetelust välja jätta.
            
         
               (29)
            
            
               Kuna liikmesriigid vajavad piisavalt aega, et viia oma riiklikud juhised kooskõlla käesoleva määrusega kehtestatud uute nõuetega, tuleks käesolevat määrust hakata kohaldama 1. juulil 2013.
            
         
               (30)
            
            
               Seepärast tuleks määrust (EÜ) nr 999/2001 vastavalt muuta.
            
         
               (31)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ei ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 lisasid muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. juulist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 147, 31.5.2001, lk 1.
   
      (2)  EFSA Journal 2011; 9(1): 1945.
   
      (3)  EÜT 121, 29.7.1964, lk 2012.
   
      (4)  ELT L 157, 30.4.2004, lk 33.
   
      (5)  ELT L 165, 27.6.2007, lk 8.
   
      (6)  ELT L 202, 31.7.2008, lk 11.
   
      (7)  ELT C 283, 24.11.2007, lk 28.
   
      (8)  ELT C 327, 20.12.2008, lk 26.
   
      (9)  ELT C 311, 22.10.2011, lk 33.
   
      (10)  ELT C 80, 17.3.2012, lk 5.
   
      (11)  KOM(2010) 384 (lõplik).
   
      LISA
      Määruse (EÜ) nr 999/2001 lisasid muudetakse järgmiselt.
      
                  (1)
               
               
                  I lisa punkt 2 asendatakse järgmisega:
                  
                              „2.
                           
                           
                              Käesolevas määruses kasutatakse järgmisi mõisteid:
                              a)   „algupärane BSE juhtum”– veiste spongioosse entsefalopaatia juhtum, mille puhul ei ole nakatumine enne eluslooma importimist selgelt tõendatud;
                              b)   „kohort”– rühm veiseid, mis hõlmab:i)loomi, kes on sündinud nakatunud loomaga samas karjas kas 12 kuud enne või 12 kuud pärast kõnealuse looma sündi, jaii)loomi, kes on esimese eluaasta jooksul kasvanud koos nakatunud loomaga;c)   „näitjuhtum”– esimene loom põllumajandusettevõttes või epidemioloogiliselt määratletud rühmas, kelle TSE nakkus leiab kinnitust;
                              d)   „TSE väikemäletsejalistel”– normist erineva PrP-valgu kinnitava katse järel lambal või kitsel avastatud transmissiivse spongioosse entsefalopaatia juhtum;
                              e)   „skreipijuhtum”– kinnitatud transmissiivse spongioosse entsefalopaatia juhtum lambal või kitsel, mille puhul BSE diagnoos on välistatud vastavalt kriteeriumidele, mis on sätestatud Euroopa liidu referentlabori tehnilises käsiraamatus TSE tüve iseloomustuse kohta väikemäletsejalistel (1);
                              f)   „klassikalise skreipi juhtum”– kinnitatud skreipi juhtum, mis on liigitatud klassikaliseks vastavalt kriteeriumidele, mis on sätestatud ühenduse referentlabori tehnilises käsiraamatus TSE tüve iseloomustuse kohta väikemäletsejalistel;
                              g)   „ebatüüpilise skreipi juhtum”– kinnitatud skreipi juhtum, mis on eristatav klassikalisest skreipist vastavalt kriteeriumidele, mis on sätestatud ühenduse referentlabori tehnilises käsiraamatus TSE tüve iseloomustuse kohta väikemäletsejalistel;
                              h)   „prioonvalgu genotüüp”– lammastel kahe alleeli kombinatsioon, nagu on kirjeldatud komisjoni otsuse 2002/1003/EÜ (2) I lisa punktis 1;
                              i)   „BSE juhtum”– riiklikus referentlaboris vastavalt X lisa C peatüki punkti 3.1 alapunktides a ja b esitatud meetoditele ja juhenditele kinnitatud BSE juhtum;
                              j)   „klassikalise BSE juhtum”– BSE juhtum, mis on liigitatud klassikaliseks vastavalt kriteeriumidele, mis on sätestatud Euroopa Liidu referentlaboris kasutatava veiste TSE isolaatide liigitamise meetodi puhul (3);
                              k)   „ebatüüpilise BSE juhtum”– BSE juhtum, mida ei ole võimalik liigitada klassikalise BSE juhtumiks vastavalt kriteeriumidele, mis on sätestatud Euroopa Liidu referentlaboris kasutatava veiste TSE isolaatide liigitamise meetodi puhul;
                              l)   „üle 18 kuu vanused lambad ja kitsed”– lambad ja kitsed:i)kelle vanust kinnitatakse nõukogu määruse (EÜ) nr 21/2004 artikli 3 lõike 1 punktides b, c ja d osutatud registrites või liikumisdokumentides võiii)kellel on enam kui kaks igemest väljunud jäävlõikehammast.
                        
            
                  (2)
               
               
                  III lisa A peatükki muudetakse järgmiselt:
                  
                              a)
                           
                           
                              I osa punkt 2 asendatakse järgmisega:
                              „2.   Inimtoiduks tapetud loomade seire
                              
                              
                                          2.1.
                                       
                                       
                                          Kõiki üle 24 kuu vanuseid veiseid kontrollitakse veiste spongioosse entsefalopaatia suhtes, kui:
                                          
                                                      —
                                                   
                                                   
                                                      nende suhtes on kohaldatud vastavalt määruse (EÜ) nr 835/2004 (5) III lisa I jao VI peatüki punktile 1 hädatapmist või
                                                   
                                                
                                                      —
                                                   
                                                   
                                                      neile tehtud tapaeelse kontrolli käigus on tehtud tähelepanekuid õnnetuste või tõsiste füsioloogiliste ja funktsionaalsete probleemide või märkide kohta vastavalt määruse (EÜ) nr 854/2004 (6) I lisa I jao II peatüki B osa punktile 2.
                                                   
                                                
                                    
                                          2.2.
                                       
                                       
                                          BSE suhtes kontrollitakse kõiki üle 30 kuu vanuseid terveid veiseid, kes kuuluvad korralisele tapmisele inimtoiduks.
                                       
                                    
                        
                              b)
                           
                           
                              II osa muudetakse järgmiselt:
                              
                                          i)
                                       
                                       
                                          punkt 2 asendatakse järgmisega:
                                          „2.   Inimtoiduks tapetud lammaste ja kitsede seire
                                          
                                          
                                                      a)
                                                   
                                                   
                                                      liikmesriigid, milles paaritatud uttede ja utetallede populatsioon on suurem kui 750 000 looma, kontrollivad kooskõlas punktis 4 sätestatud proovivõtmise eeskirjadega aastas minimaalselt 10 000 inimtoiduks tapetud lammast;
                                                   
                                                
                                                      b)
                                                   
                                                   
                                                      liikmesriigid, milles poeginud ja paaritatud kitsede populatsioon on suurem kui 750 000 looma, kontrollivad kooskõlas punktis 4 sätestatud proovivõtmise eeskirjadega aastas minimaalselt 10 000 inimtoiduks tapetud lammast;
                                                   
                                                
                                                      c)
                                                   
                                                   
                                                      liikmesriik võib otsustada selle asendamise eesmärgil:
                                                      
                                                                  —
                                                               
                                                               
                                                                  kontrollida punktides a ja b sätestatud inimtoiduks tapetud lammaste ja kitsede väikseimast valimimahust kuni 50 % ulatuses suhtega üks ühele ja lisaks punktis 3 sätestatud väikseimale valimimahule üle 18 kuu vanuseid surnud lambaid või kitsi;
                                                               
                                                            
                                                                  —
                                                               
                                                               
                                                                  kontrollida punktides a ja b sätestatud väikseimast valimimahust kuni 10 % ulatuses suhtega üks ühele üle 18 kuu vanuseid lambaid või kitsi, kes on tapetud haiguste likvideerimise programmi raames.”;
                                                               
                                                            
                                                
                                    
                                          ii)
                                       
                                       
                                          punkt 5 asendatakse järgmisega:
                                          „5.   Seire põllumajandusettevõtetes, kus kontrollitakse TSE esinemist, ja likvideerimismeetmed
                                          
                                          Üle 18 kuu vanuseid loomi, kes on tapetud vastavalt VII lisa B peatüki 2. osa punktile 2.2.1 ja punkti 2.2.2 alapunktile b või c hävitamise eesmärgil, kontrollitakse TSE esinemise suhtes vastavalt X lisa C peatüki 3. osa punkti 3.2 alapunktis b sätestatud laboratoorsetele meetoditele ja juhenditele, võttes aluseks järgmises tabelis esitatud valimi suurusele vastava juhuslikult võetud lihtvalimi.
                                          
                                                      Üle 18 kuu vanuste hävitamise eesmärgil tapetud loomade arv karjas
                                                   
                                                   
                                                      Valimi minimaalne suurus
                                                   
                                                
                                                      70 või vähem
                                                   
                                                   
                                                      Kõik nõuetele vastavad loomad
                                                   
                                                
                                                      80
                                                   
                                                   
                                                      68
                                                   
                                                
                                                      90
                                                   
                                                   
                                                      73
                                                   
                                                
                                                      100
                                                   
                                                   
                                                      78
                                                   
                                                
                                                      120
                                                   
                                                   
                                                      86
                                                   
                                                
                                                      140
                                                   
                                                   
                                                      92
                                                   
                                                
                                                      160
                                                   
                                                   
                                                      97
                                                   
                                                
                                                      180
                                                   
                                                   
                                                      101
                                                   
                                                
                                                      200
                                                   
                                                   
                                                      105
                                                   
                                                
                                                      250
                                                   
                                                   
                                                      112
                                                   
                                                
                                                      300
                                                   
                                                   
                                                      117
                                                   
                                                
                                                      350
                                                   
                                                   
                                                      121
                                                   
                                                
                                                      400
                                                   
                                                   
                                                      124
                                                   
                                                
                                                      450
                                                   
                                                   
                                                      127
                                                   
                                                
                                                      500 või rohkem
                                                   
                                                   
                                                      150”
                                                   
                                                
                                    
                        
            
                  (3)
               
               
                  VII lisa asendatakse järgmisega:
                  
                     „VII LISA
                     
                        TRANSMISSIIVSE SPONGIOOSSE ENTSEFALOPAATIA LIKVIDEERIMINE
                     
                     A   PEATÜKK
                     
                        Meetmed, mida võetakse juhul, kui lammaste ja kitsede puhul on tekkinud tse esinemise kahtlus
                     
                     Kui liikmesriigi põllumajandusettevõtte lamba või kitse puhul on tekkinud TSE esinemise kahtlus, rakendatakse kõigi teiste selle põllumajandusettevõtte lammaste ja kitsede suhtes ametlikku liikumispiirangut.
                     Kui on tõendusi, et põllumajandusettevõte, kus loom viibis, kui TSE esinemise kahtlus tekkis, ei ole tõenäoliselt ettevõte, kus loom võis TSEga kokku puutuda, võib liikmesriik otsustada, et muude põllumajandusettevõtete või ainult nakkuse tekitajatega kokku puutunud ettevõtte loomade suhtes rakendatakse ametlikku kontrolli, sõltuvalt olemasolevast epidemioloogilisest infost.
                     Ametliku kontrolli alla võetud põllumajandusettevõtte lammastelt ja kitsedelt saadud piima ja piimatooteid, mis on kõnealuses ettevõttes olemas alates TSE esinemiskahtluse kuupäevast, kasutatakse ainult ettevõttesiseselt, kuni selguvad kinnitava uuringu tulemused.
                     B   PEATÜKK
                     
                        Meetmed, mida võetakse juhul, kui tse esinemine on leidnud lammaste ja kitsede puhul kinnitust
                     
                     
                                 1.
                              
                              
                                 Artikli 13 lõike 1 punktis b osutatud uurimise käigus tuleb kindlaks teha:
                                 
                                             a)
                                          
                                          
                                             veiste puhul:
                                             
                                                         —
                                                      
                                                      
                                                         nakkuskinnitusega põllumajandusettevõtte kõik ülejäänud mäletsejalised;
                                                      
                                                   
                                                         —
                                                      
                                                      
                                                         nakkuskinnitusega emasloomal kõik järglased kahe aasta jooksul enne või kahe aasta jooksul pärast haiguse kliiniliste tunnuste ilmnemist;
                                                      
                                                   
                                                         —
                                                      
                                                      
                                                         nakkuskinnitusega looma kohordi kõik ülejäänud loomad;
                                                      
                                                   
                                                         —
                                                      
                                                      
                                                         taudi võimalik päritolu;
                                                      
                                                   
                                                         —
                                                      
                                                      
                                                         teised loomad nakkuskinnitusega põllumajandusettevõttes või teised põllumajandusettevõtted, kus on loomi, kes võivad olla TSE tekitajatega nakatanud või kes on puutunud kokku sama sööda või nakkusallikaga;
                                                      
                                                   
                                                         —
                                                      
                                                      
                                                         võimaliku nakatunud sööda või muu materjali liikumine või muud levimisviisid, mis võivad olla TSE tekitajat kõnealusesse põllumajandusettevõttesse või sellest välja viinud;
                                                      
                                                   
                                       
                                             b)
                                          
                                          
                                             lammaste ja kitsede puhul:
                                             
                                                         —
                                                      
                                                      
                                                         nakkuskinnitusega põllumajandusettevõtte kõik mäletsejalised, välja arvatud lambad ja kitsed;
                                                      
                                                   
                                                         —
                                                      
                                                      
                                                         võimaluse korral vanemad, ja nakkuskinnitusega emaslooma puhul kõik embrüod, munarakud ja viimased järglased;
                                                      
                                                   
                                                         —
                                                      
                                                      
                                                         lisaks teises taandes nimetatud loomadele kõik nakkuskinnitusega põllumajandusettevõtte muud lambad ja kitsed;
                                                      
                                                   
                                                         —
                                                      
                                                      
                                                         haiguse võimalik päritolu ja muud põllumajandusettevõtted, kus on loomi, embrüoid või munarakke, mis võivad olla TSE tekitajatega nakatanud või mis on puutunud kokku sama sööda või nakkusallikaga;
                                                      
                                                   
                                                         —
                                                      
                                                      
                                                         võimaliku nakatunud sööda või muu materjali liikumine või muud levimisviisid, mis võivad olla TSE tekitajat kõnealusesse põllumajandusettevõttesse või sellest välja viinud.
                                                      
                                                   
                                       
                           
                                 2.
                              
                              
                                 Artikli 13 lõike 1 punktis c sätestatud meetmed hõlmavad vähemalt järgmist:
                                 
                                             2.1.
                                          
                                          
                                             Kui punkti 1 alapunkti a teises ja kolmandas taandes osutatud uurimise käigus leiab kinnitust BSE esinemine veiste puhul, siis kindlaks tehtud veised tapetakse ja hävitatakse täielikult; liikmesriik võib siiski otsustada:
                                             
                                                         —
                                                      
                                                      
                                                         mitte tappa ja hävitada punkti 1 alapunkti a kolmandas taandes osutatud kohordi loomi, kui on olemas tõendus, et need loomad ei saanud nakatunud loomaga sama sööta;
                                                      
                                                   
                                                         —
                                                      
                                                      
                                                         lükata punkti 1 alapunkti a kolmandas taandes osutatud kohordi loomade tapmine ja hävitamine edasi kuni nende tootliku elu lõpuni, juhul kui on tegemist spermakogumiskeskustes peetavate pullidega ja on tagatud nende surmajärgne täielik hävitamine.
                                                      
                                                   
                                       
                                             2.2.
                                          
                                          
                                             Kui TSE esinemine leiab kinnitust lamba või kitse puhul:
                                             
                                                         2.2.1.
                                                      
                                                      
                                                         Kui BSE esinemist ei saa välistada
                                                         Kui pärast X lisa C peatüki 3. osa punkti 3.2 alapunktis c sätestatud meetodite ja juhendite kohaselt teostatud laboritevahelise võrdluse tulemuste laekumist ei saa BSEd välistada, hävitatakse viivitamata kõik punkti 1 alapunkti b teises kuni viiendas taandes osutatud uurimise käigus tuvastatud loomad, embrüod ja munarakud.
                                                         Üle 18 kuu vanuseid hävitamise eesmärgil tapetud loomi kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele, nagu on ette nähtud III lisa A peatüki II osa punktiga 5.
                                                         Määratakse kindlaks kõikide lammaste, ent siiski mitte enam kui 50 lamba prioonvalgu genotüüp.
                                                         Hävitamisele kuuluvatelt loomadelt saadud piim ja piimatooted, mis olid kõnealuses ettevõttes olemas alates kuupäevast, mil saadi kinnitus, et BSEd ei saa välistada, kuni loomade täieliku hävitamise kuupäevani, hävitatakse vastavalt Euroopa Parlamendi ja nõukogu määruse (EÜ) nr 1069/2009 (7) artiklile 12.
                                                         Pärast kõikide loomade tapmist ja täielikku hävitamist kohaldatakse põllumajandusettevõtte suhtes punktis 3 sätestatud tingimusi.
                                                      
                                                   
                                                         2.2.2.
                                                      
                                                      
                                                         Kui BSE ja ebatüüpilise skreipi esinemist saab välistada
                                                         Kui BSE ja ebatüüpilise skreipi esinemine vastavalt X lisa C peatüki 3. osa punkti 3.2 alapunktis c sätestatud laboratoorsetele meetoditele ja juhenditele välistatakse, kohaldatakse põllumajandusettevõtte suhtes punktis a sätestatud tingimusi ning põllumajandusettevõtte eest vastutava liikmesriigi otsuse kohaselt punktis b sätestatud 1. võimaluse, punktis c sätestatud 2. võimaluse või punktis d sätestatud 3. võimaluse tingimusi.
                                                         
                                                                     a)
                                                                  
                                                                  
                                                                     Hävitamisele või tapmisele kuuluvatelt loomadelt saadud piima ja piimatooteid, mis olid kõnealuses ettevõttes olemas alates kuupäevast, mil saadi TSE juhtumile kinnitus, kuni kuupäevani, mil ettevõttes lõppes punktides b ja c sätestatud meetmete kohaldamine, ning piima ja piimatooteid, mis on saadud nakatunud karja liikmetelt enne kõigi punktis d ja punktis 4 sätestatud piirangute tühistamist, ei tohi kasutada muude kui asjaomases ettevõttes asuvate mäletsejaliste söötmiseks.
                                                                     Sellist piima ja selliseid piimatooteid võib mittemäletsejaliste söödana turule viia ainult asjaomase põllumajandusettevõtte eest vastutava liikmesriigi territooriumil.
                                                                     Sellise piima ja selliste toodete saadetiste äridokumendil ning neid saadetisi sisaldaval mis tahes pakendil peavad olema selgelt kirjas sõnad „ei tohi anda mäletsejalistele”.
                                                                     Sellist piima ja selliseid piimatooteid sisaldava sööda kasutamine ja ladustamine on keelatud põllumajandusettevõtetes, kus peetakse mäletsejalisi.
                                                                     Sellist piima ja selliseid piimatooteid sisaldavat pakendamata sööta veetakse sõidukitega, milles ei veeta samal ajal mäletsejaliste sööta.
                                                                     Kui neid sõidukeid kasutatakse edaspidi mäletsejaliste sööda vedamiseks, tuleb sõidukid ristsaastumise vältimiseks vastavalt asjaomase ettevõtte eest vastutava liikmesriigi heakskiidetud korrale põhjalikult puhastada.
                                                                  
                                                               
                                                                     b)
                                                                  
                                                                  
                                                                     1. võimalus – kõikide loomade tapmine ja täielik hävitamine
                                                                     Kõikide punkti 1 alapunkti b teises ja kolmandas taandes osutatud uurimise käigus kindlaks tehtud loomade viivitamatu tapmine ja täielik hävitamine ning embrüote ja munarakkude viivitamatu hävitamine.
                                                                     Üle 18 kuu vanuseid hävitamise eesmärgil tapetud loomi kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele, nagu on ette nähtud III lisa A peatüki II osa punktiga 5.
                                                                     Määratakse kindlaks kõikide lammaste, ent siiski mitte enam kui 50 lamba prioonvalgu genotüüp.
                                                                     Erandina 1. võimaluse esimeses lõigus sätestatud nõuetest võivad liikmesriigid selle asemel otsustada:
                                                                     
                                                                                 i)
                                                                              
                                                                              
                                                                                 asendada kõikide loomade viivitamatu tapmine ja täielik hävitamine nende tapmisega inimtoiduks, tingimusel et:
                                                                                 
                                                                                             —
                                                                                          
                                                                                          
                                                                                             loomad tapetakse inimtoiduks põllumajandusettevõtte eest vastutava liikmesriigi territooriumil;
                                                                                          
                                                                                       
                                                                                             —
                                                                                          
                                                                                          
                                                                                             kõiki üle 18 kuu vanuseid inimtoiduks tapetavaid loomi kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele;
                                                                                          
                                                                                       
                                                                           
                                                                                 ii)
                                                                              
                                                                              
                                                                                 teha alla kolme kuu vanuste ute- ja kitsetallede puhul erand nõudest loomad viivitamata tappa ja hävitada, tingimusel et nad tapetakse inimtoiduks hiljemalt kolme kuuseks saamisel.
                                                                              
                                                                           Kõikide loomade tapmise ja täieliku hävitamise või inimtoiduks tapmise ajal kohaldatakse põllumajandusettevõttes, kes on otsustanud rakendada 1. võimalust, punkti 2.2.2 alapunktis a ja punkti 3.4 alapunkti b kolmandas ja neljandas taandes sätestatud meetmeid.
                                                                     Pärast kõikide loomade tapmist ja täielikku hävitamist või inimtoiduks tapmist kohaldatakse põllumajandusettevõtte suhtes, kes on otsustanud rakendada 1. võimalust, punktis 3 sätestatud tingimusi.
                                                                  
                                                               
                                                                     c)
                                                                  
                                                                  
                                                                     2. võimalus – üksnes nakkuskahtlusega loomade tapmine ja täielik hävitamine
                                                                     Kõikide põllumajandusettevõttes olevate lammaste prioonvalgu genotüübi määramine, millele järgneb kõikide punkti 1 alapunkti b teises ja kolmandas taandes osutatud uurimise käigus kindlaks tehtud loomade viivitamatu tapmine ja täielik hävitamine ning embrüote ja munarakkude viivitamatu hävitamine. See nõue ei kehti järgmiste loomade puhul:
                                                                     
                                                                                 —
                                                                              
                                                                              
                                                                                 ARR/ARR-genotüübiga tõujäärad;
                                                                              
                                                                           
                                                                                 —
                                                                              
                                                                              
                                                                                 vähemalt ühe ARR-alleeliga ja ilma VRQ-alleelita aretusuted ja, kui sellised uted olid uurimise ajal tiined, sündivad talled, kui nende genotüüp vastab selle lõike nõuetele;
                                                                              
                                                                           
                                                                                 —
                                                                              
                                                                              
                                                                                 ainult inimtoiduks tapetavad vähemalt ühe ARR-alleeliga lambad;
                                                                              
                                                                           
                                                                                 —
                                                                              
                                                                              
                                                                                 kui põllumajandusettevõtte eest vastutav liikmesriik nii otsustab, alla kolme kuu vanused ute- ja kitsetalled, tingimusel et nad tapetakse inimtoiduks hiljemalt kolme kuuseks saamisel. Nende ute- ja kitsetallede puhul tehakse genotüübi määramise nõudest erand.
                                                                              
                                                                           Üle 18 kuu vanuseid hävitamise eesmärgil tapetud loomi kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele, nagu on ette nähtud III lisa A peatüki II osa punktiga 5.
                                                                     Erandina 2. võimaluse esimeses lõigus sätestatud nõuetest võivad liikmesriigid selle asemel otsustada:
                                                                     
                                                                                 i)
                                                                              
                                                                              
                                                                                 asendada 2. võimaluse esimeses lõigus osutatud loomade tapmine ja täielik hävitamine nende tapmisega inimtoiduks, tingimusel et:
                                                                                 
                                                                                             —
                                                                                          
                                                                                          
                                                                                             loomad tapetakse inimtoiduks põllumajandusettevõtte eest vastutava liikmesriigi territooriumil;
                                                                                          
                                                                                       
                                                                                             —
                                                                                          
                                                                                          
                                                                                             kõiki üle 18 kuu vanuseid inimtoiduks tapetavaid loomi kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele;
                                                                                          
                                                                                       
                                                                           
                                                                                 ii)
                                                                              
                                                                              
                                                                                 lükata 2. võimaluse esimeses lõigus osutatud loomade genotüübi määramine ning sellele järgnev tapmine ja täielik hävitamine või inimtoiduks tapmine kuni kolmeks kuuks edasi, juhul kui näitjuhtum leiab kinnitust vahetult enne poegimisperioodi algust, tingimusel et uted ja kitsed ning nende vastsündinud talled hoitakse kogu perioodi vältel teiste põllumajandusettevõtete lammastest ja kitsedest eraldi;
                                                                              
                                                                           
                                                                                 iii)
                                                                              
                                                                              
                                                                                 lükata 2. võimaluse esimeses lõigus osutatud loomade tapmine ja täielik hävitamine või inimtoiduks tapmine alates näitjuhtumi kinnitamise päevast kuni kolmeks aastaks edasi lambakarjades ja põllumajandusettevõtetes, kus lambaid ja kitsi hoitakse koos. Selles lõigus sätestatud erandit kohaldatakse vaid juhtumite suhtes, mille puhul põllumajandusettevõtte eest vastutav liikmesriik leiab, et epidemioloogilist olukorda ei ole võimalik lahendada asjaomaseid loomi tapmata, ent seda ei saa põllumajandusettevõtte lambapopulatsiooni madala resistentsustaseme ja muude kaalutluste, sealhulgas majanduslike tegurite tõttu teha kohe. Muud kui ARR/ARR-genotüübiga tõujäärad tuleks viivitamata tappa või kastreerida ning rakendada tuleks kõiki võimalikke meetmeid, et suurendada põllumajandusettevõtte lambapopulatsiooni geneetilist resistentsust, kasutades muu hulgas uttede läbimõeldud aretamist ja väljapraakimist, et suurendada ARR-alleeli esinemise sagedust ja kõrvaldada VRQ-alleel. Põllumajandusettevõtte eest vastutav liikmesriik tagab, et edasilükkamisperioodi lõpus tapetavate loomade arv ei oleks suurem kui nende loomade arv, kes oleks tapetud vahetult pärast näitjuhtumi kinnitamist.
                                                                              
                                                                           2. võimaluse esimeses lõigus osutatud loomade tapmise ja täieliku hävitamise või inimtoiduks tapmise ajal kohaldatakse põllumajandusettevõttes, mis on otsustanud kohaldada 2. võimalust, meetmeid, mis on sätestatud punkti 2.2.2 alapunktis a, punktis 3.1, punkti 3.2 alapunktides a ja b, punktis 3.3 ning punkti 3.4 alapunkti a esimeses ja teises taandes, alapunkti b esimeses, kolmandas ja neljandas taandes ning punktis c. Kui põllumajandusettevõtte eest vastutav liikmesriik otsustab aga lükata loomade tapmise ja täieliku hävitamise või nende inimtoiduks tapmise alapunkti iii kohaselt edasi, kohaldatakse ettevõttes meetmeid, mis on sätestatud punkti 2.2.2 alapunktis a ning punktides 4.1 kuni 4.6.
                                                                     Pärast 2. võimaluse esimeses lõigus osutatud loomade tapmist ja täielikku hävitamist või inimtoiduks tapmist kohaldatakse põllumajandusettevõtte suhtes, kes on otsustanud rakendada 2. võimalust, punktis 3 sätestatud tingimusi.
                                                                  
                                                               
                                                                     d)
                                                                  
                                                                  
                                                                     3. võimalus – loomade tapmine ja täielik hävitamine ei ole kohustuslik
                                                                     Liikmesriik võib otsustada punkti 1 alapunkti b teises ja kolmandas taandes osutatud uurimise käigus kindlaks tehtud loomi mitte tappa ega täielikult hävitada, kui on täidetud vähemalt üks järgmistest kriteeriumidest:
                                                                     
                                                                                 —
                                                                              
                                                                              
                                                                                 neid on raske asendada punkti 3.2 alapunktide a ja b alusel lubatud genotüübiga lammastega;
                                                                              
                                                                           
                                                                                 —
                                                                              
                                                                              
                                                                                 ARR-alleeli esinemissagedus tõu piires või põllumajandusettevõttes on väike;
                                                                              
                                                                           
                                                                                 —
                                                                              
                                                                              
                                                                                 seda peetakse vajalikuks sugulusaretuse vältimiseks;
                                                                              
                                                                           
                                                                                 —
                                                                              
                                                                              
                                                                                 liikmesriik peab seda vajalikuks, võttes läbimõeldult arvesse kõiki epidemioloogilisi tegureid.
                                                                              
                                                                           Liikmesriigid, kes lubavad kohaldada klassikalise skreipi puhangute ohjamiseks 3. võimalust, registreerivad iga konkreetse kohaldamisotsuse aluseks olevad põhjendused ja kriteeriumid.
                                                                     Kui põllumajandusettevõttes, kus kohaldatakse 3. võimalust, tuvastatakse täiendavad klassikalise skreipi juhtumid, viib liikmesriik asjaomases põllumajandusettevõttes läbi 3. võimaluse kohaldamise otsuse aluseks olnud põhjenduste ja kriteeriumide asjakohasuse ümberhindamise. Kui jõutakse järeldusele, et 3. võimaluse kohaldamine ei taga puhangu üle nõuetekohast kontrolli, võtab liikmesriik asjaomases põllumajandusettevõttes selle asemel kasutusele kas 1. või 2. võimaluse, mis on sätestatud punktides b ja c.
                                                                     Kolme kuu jooksul pärast klassikalise skreipi näitjuhtumi kinnitamist määratakse kindlaks kõikide lammaste, ent siiski mitte enam kui 50 lamba prioonvalgu genotüüp.
                                                                     Põllumajandusettevõtte suhtes, mis on otsustanud kasutada 3. võimalust, hakatakse viivitamata kohaldama punkti 2.2.2 alapunktis a ja punktis 4 sätestatud tingimusi.
                                                                  
                                                               
                                                   
                                                         2.2.3.
                                                      
                                                      
                                                         Kui kinnitust leiab ebatüüpilise skreipi esinemine
                                                         Kui põllumajandusettevõttes kindlaks tehtud TSE juhtumi puhul on tegemist ebatüüpilise skreipiga, kohaldatakse ettevõtte suhtes kahe aasta jooksul alates viimase ebatüüpilise skreipi juhtumi kindlakstegemisest järgmist tõhustatud TSE seire korda: kõiki üle 18 kuu vanuseid lambaid ja kitsi, kes on tapetud inimtoiduks, ning kõiki üle 18 kuu vanuseid lambaid ja kitsi, kes on põllumajandusettevõttes surnud või tapetud, kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele.
                                                         Kui esimeses lõigus osutatud kaheaastase tõhustatud TSE seire ajal leiab kinnitust mõni muu TSE juhtum kui ebatüüpilise skreipi juhtum, kohaldatakse põllumajandusettevõtte suhtes punktis 2.2.1 või punktis 2.2.2 osutatud meetmeid.
                                                      
                                                   
                                       
                                             2.3.
                                          
                                          
                                             Kui TSEga nakatunud loom on toodud mõnest teisest põllumajandusettevõttest:
                                             
                                                         a)
                                                      
                                                      
                                                         võib liikmesriik nakatunud looma taustast lähtudes otsustada kohaldada likvideerimismeetmeid lisaks nende kohaldamisele põllumajandusettevõttes, kus nakkus kinnitust leidis, ka päritoluettevõttes või teha seda ainult päritoluettevõttes;
                                                      
                                                   
                                                         b)
                                                      
                                                      
                                                         kui maal karjatatakse ühiselt mitut karja, võivad liikmesriigid otsustada piirduda meetmete kohaldamisel ühe karjaga, võttes läbimõeldult arvesse kõiki epidemioloogilisi tegureid;
                                                      
                                                   
                                                         c)
                                                      
                                                      
                                                         kui ühes põllumajandusettevõttes peetakse rohkem kui üht karja, võivad liikmesriigid otsustada, et likvideerimismeetmeid kohaldatakse ainult selle karja suhtes, kus TSE leidis kinnitust, juhul kui on olemas tõendus, et karju on hoitud üksteisest eraldatult ja et nakkuse levimine karjade vahel kas otseselt või kaudsel teel on ebatõenäoline.
                                                      
                                                   
                                       
                           
                                 3.
                              
                              
                                 Pärast kõikide põllumajandusettevõttes kindlaks tehtud loomade tapmist ja täielikku hävitamist või inimtoiduks tapmist vastavalt punktile 2.2.1, punkti 2.2.2 alapunktile b või punkti 2.2.2 alapunktile c:
                                 
                                             3.1.
                                          
                                          
                                             kohaldatakse põllumajandusettevõtte suhtes tõhustatud TSE seire korda, mille raames muu hulgas kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele TSE esinemise suhtes kõiki järgmiseid loomi, kes on üle 18 kuu vanused, v.a ARR/ARR-genotüübiga lambaid:
                                             
                                                         a)
                                                      
                                                      
                                                         loomad, keda hoiti põllumajandusettevõttes TSE juhtumi kinnitamise ajal vastavalt punkti 2.2.2 alapunktile c ja kes on tapetud inimtoiduks;
                                                      
                                                   
                                                         b)
                                                      
                                                      
                                                         loomad, kes on põllumajandusettevõttes surnud või tapetud, ent kes ei tapetud haiguste likvideerimise programmi raames.
                                                      
                                                   
                                       
                                             3.2.
                                          
                                          
                                             Põllumajandusettevõttesse võib tuua üksnes järgmisi loomi:
                                             
                                                         a)
                                                      
                                                      
                                                         ARR/ARR-genotüübiga isased lambad;
                                                      
                                                   
                                                         b)
                                                      
                                                      
                                                         vähemalt ühe ARR-alleeliga ja ilma VRQ-alleelita emased lambad;
                                                      
                                                   
                                                         c)
                                                      
                                                      
                                                         kitsed, tingimusel et pärast karja hävitamist on põllumajandusettevõtte kõiki lautu puhastatud ja desinfitseeritud.
                                                      
                                                   
                                       
                                             3.3.
                                          
                                          
                                             Põllumajandusettevõttes võib kasutada üksnes järgmiseid tõujäärasid ning lambaspermat ja -embrüoid:
                                             
                                                         a)
                                                      
                                                      
                                                         ARR/ARR-genotüübiga isased lambad;
                                                      
                                                   
                                                         b)
                                                      
                                                      
                                                         ARR/ARR-genotüübiga jäärade sperma;
                                                      
                                                   
                                                         c)
                                                      
                                                      
                                                         vähemalt ühe ARR-alleeliga ja ilma VRQ-alleelita embrüod.
                                                      
                                                   
                                       
                                             3.4.
                                          
                                          
                                             Loomade väljaviimine põllumajandusettevõttest on lubatud loomade hävitamiseks või järgmistel tingimustel:
                                             
                                                         a)
                                                      
                                                      
                                                         kõikidel otstarvetel, sealhulgas aretamiseks, tohib põllumajandusettevõttest välja viia järgmisi loomi:
                                                         
                                                                     —
                                                                  
                                                                  
                                                                     ARR/ARR-genotüübiga lambad;
                                                                  
                                                               
                                                                     —
                                                                  
                                                                  
                                                                     vähemalt ühe ARR-alleeliga ja ilma VRQ-alleelita uted, tingimusel et nad viiakse teistesse põllumajandusettevõtetesse, millele on kehtestatud pärast punkti 2.2.2 alapunkti c või punkti 2.2.2 alapunkti d kohaste meetmete võtmist piirang;
                                                                  
                                                               
                                                                     —
                                                                  
                                                                  
                                                                     kitsed, tingimusel et nad viiakse teistesse põllumajandusettevõtetesse, millele on kehtestatud pärast punkti 2.2.2 alapunkti c või punkti 2.2.2 alapunkti d kohaste meetmete võtmist piirang;
                                                                  
                                                               
                                                   
                                                         b)
                                                      
                                                      
                                                         kohe inimtoiduks tapmiseks võib põllumajandusettevõttest välja viia järgmiseid loomi:
                                                         
                                                                     —
                                                                  
                                                                  
                                                                     vähemalt ühe ARR-alleeliga lambad;
                                                                  
                                                               
                                                                     —
                                                                  
                                                                  
                                                                     kitsed;
                                                                  
                                                               
                                                                     —
                                                                  
                                                                  
                                                                     kui liikmesriik nii otsustab, ute- ja kitsetalled, kes on tapmise päeval alla kolme kuu vanused;
                                                                  
                                                               
                                                                     —
                                                                  
                                                                  
                                                                     kõik loomad, kui liikmesriik on otsustanud kohaldada punkti 2.2.2 alapunkti b alapunktis i ja punkti 2.2.2 alapunkti c alapunktis i sätestatud erandeid;
                                                                  
                                                               
                                                   
                                                         c)
                                                      
                                                      
                                                         kui liikmesriik nii otsustab, võib ute- ja kitsetallesid viia liikmesriigi territooriumil asuvasse teise põllumajandusettevõttesse üksnes tapaeelseks nuumamiseks, tingimusel et:
                                                         
                                                                     —
                                                                  
                                                                  
                                                                     sihtkoha põllumajandusettevõttes ei ole muid kui tapaeelseks nuumamiseks ettenähtud lambaid ja kitsi;
                                                                  
                                                               
                                                                     —
                                                                  
                                                                  
                                                                     pärast nuumamise lõppu viiakse ute- ja kitsetalled, kes on pärit põllumajandusettevõtetest, mille suhtes kohaldatakse likvideerimismeetmeid, otse sama liikmesriigi territooriumil asuvasse tapamajja, kus nad tapetakse hiljemalt 12 kuu vanuseks saamisel.
                                                                  
                                                               
                                                   
                                       
                                             3.5.
                                          
                                          
                                             Punktides 3.1 kuni 3.4 sätestatud piiranguid kohaldatakse põllumajandusettevõtte suhtes:
                                             
                                                         a)
                                                      
                                                      
                                                         kuni kõik põllumajandusettevõtte lambad kuuluvad ARR/ARR-tüüpi, tingimusel et põllumajandusettevõttes ei hoita kitsi, või
                                                      
                                                   
                                                         b)
                                                      
                                                      
                                                         kahe aasta jooksul alates kõikide punktis 2.2.1, punkti 2.2.2 alapunktis b või punkti 2.2.2 alapunktis c osutatud meetmete lõpuleviimisest, tingimusel et selle aja jooksul ei tuvastata ühtki muud TSE juhtumit kui ebatüüpilist skreipit. Kui selle kahe aasta jooksul leiab kinnitust ebatüüpilise skreipi juhtum, kohaldatakse põllumajandusettevõtte suhtes ka punktis 2.2.3 osutatud meetmeid.
                                                      
                                                   
                                       
                           
                                 4.
                              
                              
                                 Pärast otsust rakendada punkti 2.2.2 alapunktis d sätestatud 3. võimalust või punkti 2.2.2 alapunkti c alapunktiga iii ette nähtud erandit võetakse põllumajandusettevõtte suhtes viivitamata järgmised meetmed:
                                 
                                             4.1.
                                          
                                          
                                             Põllumajandusettevõtte suhtes kohaldatakse tõhustatud TSE seire korda, mille raames muu hulgas kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele TSE esinemise suhtes kõiki järgmiseid loomi, kes on üle 18 kuu vanused, v.a ARR/ARR-genotüübiga lambaid:
                                             
                                                         a)
                                                      
                                                      
                                                         inimtoiduks tapetud loomad;
                                                      
                                                   
                                                         b)
                                                      
                                                      
                                                         loomad, kes on põllumajandusettevõttes surnud või tapetud, ent kes ei tapetud haiguste likvideerimise programmi raames.
                                                      
                                                   
                                       
                                             4.2.
                                          
                                          
                                             Põllumajandusettevõttesse võib tuua üksnes järgmisi lambaid:
                                             
                                                         a)
                                                      
                                                      
                                                         ARR/ARR-genotüübiga isased lambad;
                                                      
                                                   
                                                         b)
                                                      
                                                      
                                                         vähemalt ühe ARR-alleeliga ja ilma VRQ-alleelita emased lambad.
                                                         Erandina punktidest a ja b võib liikmesriik siiski lubada tuua põllumajandusettevõttesse punktides c ja d osutatud loomi, kui liikmesriik on kandnud ettevõttes kasvatatava tõu vastavalt komisjoni määruse (EÜ) nr 1974/2006 (8) IV lisale põllumajanduse jaoks kadumisohus olevate kohalike tõugude loetellu ja kui ARR-alleeli esinemissagedus on asjaomase tõu puhul väike:
                                                      
                                                   
                                                         c)
                                                      
                                                      
                                                         vähemalt ühe ARR-alleeliga ja ilma VRQ-alleelita isased lambad;
                                                      
                                                   
                                                         d)
                                                      
                                                      
                                                         ilma VRQ-alleelita emased lambad.
                                                      
                                                   
                                       
                                             4.3.
                                          
                                          
                                             Põllumajandusettevõttes võib kasutada üksnes järgmiseid tõujäärasid ning lambaspermat ja -embrüoid:
                                             
                                                         a)
                                                      
                                                      
                                                         ARR/ARR-genotüübiga isased lambad;
                                                      
                                                   
                                                         b)
                                                      
                                                      
                                                         ARR/ARR-genotüübiga jäärade sperma;
                                                      
                                                   
                                                         c)
                                                      
                                                      
                                                         vähemalt ühe ARR-alleeliga ja ilma VRQ-alleelita embrüod.
                                                         Erandina punktidest a, b ja c võib liikmesriik siiski lubada kasutada põllumajandusettevõttes punktides d, e ja f osutatud tõujäärasid ning lambaspermat ja -embrüoid, kui liikmesriik on kandnud ettevõttes kasvatava tõu vastavalt komisjoni määruse (EÜ) nr 1974/2006 IV lisale põllumajanduse jaoks kadumisohus olevate kohalike tõugude loetellu ja kui ARR-alleeli esinemissagedus on asjaomase tõu puhul väike:
                                                      
                                                   
                                                         d)
                                                      
                                                      
                                                         vähemalt ühe ARR-alleeliga ja ilma VRQ-alleelita isased lambad;
                                                      
                                                   
                                                         e)
                                                      
                                                      
                                                         vähemalt ühe ARR-alleeliga ja ilma VRQ-alleelita lammaste sperma;
                                                      
                                                   
                                                         f)
                                                      
                                                      
                                                         ilma VRQ-alleelita embrüod.
                                                      
                                                   
                                       
                                             4.4.
                                          
                                          
                                             Loomade väljaviimine põllumajandusettevõttest on lubatud loomade hävitamiseks või järgmistel tingimustel:
                                             
                                                         a)
                                                      
                                                      
                                                         ARR/ARR-genotüübiga jäärasid ja uttesid võib viia põllumajandusettevõttest välja kõikidel otstarvetel, sealhulgas aretamiseks, tingimusel et nad viiakse teistesse põllumajandusettevõtetesse, mille suhtes kohaldatakse meetmeid punkti 2.2.2 alapunkti c või punkti 2.2.2 alapunkti d kohaselt;
                                                      
                                                   
                                                         b)
                                                      
                                                      
                                                         kohe inimtoiduks tapmiseks võib põllumajandusettevõttest välja viia järgmiseid loomi:
                                                         
                                                                     —
                                                                  
                                                                  
                                                                     kas vähemalt ühe ARR-alleeliga lambad ning, kui liikmesriik nii otsustab, ute- ja kitsetalled, kes on tapmise päeval alla kolme kuu vanused, või
                                                                  
                                                               
                                                                     —
                                                                  
                                                                  
                                                                     kõik loomad, kui liikmesriik on otsustanud kohaldada punkti 2.2.2 alapunkti c alapunktis iii sätestatud erandit 2. võimalusest või punkti 2.2.2 alapunktis d sätestatud 3. võimalust;
                                                                  
                                                               
                                                   
                                                         c)
                                                      
                                                      
                                                         kui liikmesriik nii otsustab, võib ute- ja kitsetallesid viia liikmesriigi territooriumil asuvasse teise põllumajandusettevõttesse üksnes tapaeelseks nuumamiseks, tingimusel et:
                                                         
                                                                     —
                                                                  
                                                                  
                                                                     sihtkoha põllumajandusettevõttes ei ole muid kui tapaeelseks nuumamiseks ettenähtud lambaid ja kitsi;
                                                                  
                                                               
                                                                     —
                                                                  
                                                                  
                                                                     pärast nuumamise lõppu viiakse ute- ja kitsetalled, kes on pärit põllumajandusettevõtetest, mille suhtes kohaldatakse likvideerimismeetmeid, otse sama liikmesriigi territooriumil asuvasse tapamajja, kus nad tapetakse hiljemalt 12 kuu vanuseks saamisel.
                                                                  
                                                               
                                                   
                                       
                                             4.5.
                                          
                                          
                                             Mis puudutab paljundusmaterjali väljaviimist põllumajandusettevõttest, siis peab liikmesriik tagama, et ettevõttest ei viidaks välja ei spermat, embrüoid ega munarakke.
                                          
                                       
                                             4.6.
                                          
                                          
                                             Uttede ja kitsede poegimise ajal on keelatud karjatada põllumajandusettevõtte lambaid ja kitsi koos teiste põllumajandusettevõtete lammaste ja kitsedega.
                                             Muul ajal kohaldatakse ühise karjatamise suhtes piiranguid, mille määrab kõiki epidemioloogilisi tegureid läbimõeldult arvesse võttes kindlaks liikmesriik.
                                          
                                       
                                             4.7.
                                          
                                          
                                             Punkti 2.2.2 alapunktis a ja punktides 4.1 kuni 4.6 ette nähtud piiranguid kohaldatakse põllumajandusettevõtete suhtes, kus on rakendatud punkti 2.2.2 alapunktis d sätestatud 3. võimalust, kahe aasta jooksul pärast viimase muu TSE juhtumi kui klassikalise skreipi juhtumi tuvastamist. Kui selle kahe aasta jooksul leiab kinnitust ebatüüpilise skreipi juhtum, kohaldatakse põllumajandusettevõtte suhtes ka punktis 2.2.3 osutatud meetmeid.
                                             Põllumajandusettevõtetes, kus on rakendatud punkti 2.2.2 alapunkti c alapunktiga iii ette nähtud erandit 2. võimalusest, kohaldatakse punkti 2.2.2 alapunktis a ja punktides 4.1 kuni 4.6 sätestatud piiranguid kuni punkti 2.2.2 alapunkti c kohaselt tapmiseks kindlaks tehtud loomade täieliku hävitamise või inimtoiduks tapmiseni ning pärast seda kohaldatakse punktis 3 sätestatud piiranguid.
                                          
                                       
                           C   PEATÜKK
                     
                        Artikli 6A kohased miinimumnõuded aretusprogrammile, mis on ette nähtud tsede suhtes resistentsuse saavutamiseks lammastel
                     
                     
                        1.   OSA.
                     
                     
                        
                           Üldnõuded
                        
                     
                     
                                 1.
                              
                              
                                 Aretusprogrammis keskendutakse suure geneetilise potentsiaaliga karjadele, nagu need on määratletud komisjoni otsuse 2002/1003/EÜ I lisa punktis 3.
                                 Liikmesriigid, kus on olemas aretusprogramm, võivad siiski otsustada lubada võtta karjades, mis aretusprogrammis ei osale, proove ja määrata genotüüp vaid tõujäärade puhul.
                              
                           
                                 2.
                              
                              
                                 Koostatakse andmebaas, mis sisaldab vähemalt järgmisi andmeid:
                                 
                                             a)
                                          
                                          
                                             kõigi aretusprogrammis olevate karjade identifitseerimistunnused, tõug ja loomade arv;
                                          
                                       
                                             b)
                                          
                                          
                                             nende loomade identifitseerimistunnused, kellelt on aretusprogrammi käigus proove võetud, samuti nende tõujäärade identifitseerimistunnused, kellelt on võetud proove karjades, mis aretusprogrammis ei osale;
                                          
                                       
                                             c)
                                          
                                          
                                             genotüübi määramise testide tulemused.
                                          
                                       
                           
                                 3.
                              
                              
                                 Luuakse ühtne sertifitseerimissüsteem, mis näeb ette iga sellise looma genotüübi sertifitseerimise, kellelt on aretusprogrammi käigus proove võetud, sealhulgas nende tõujäärade genotüübi sertifitseerimise, kellelt on võetud proove karjades, mis aretusprogrammis ei osale, viitega looma individuaalsele identifitseerimisnumbrile.
                              
                           
                                 4.
                              
                              
                                 Loomade ja proovide identifitseerimiseks, proovide töötlemiseks ja tulemuste edastamiseks luuakse inimeksimuste võimalust minimeeriv süsteem. Süsteemi tõhusust jälgitakse regulaarsete juhuslike kontrollidega.
                              
                           
                                 5.
                              
                              
                                 Aretusprogrammi käigus kogutud vere või muude kudede genotüüp, samuti nende tõujäärade vere või muude kudede genotüüp, kellelt on võetud proove karjades, mis aretusprogrammis ei osale, määratakse programmi kohaselt heakskiidetud laborites.
                              
                           
                                 6.
                              
                              
                                 Liikmesriigi pädev asutus võib aidata aretusühingutel rajada aretusprogrammi tulemusel tõenäoliselt haruldaseks muutuvat ja prioonvalgu genotüüpe esindavat spermat, munarakke ja embrüoid sisaldavaid geenipanku.
                              
                           
                                 7.
                              
                              
                                 Aretusprogrammid koostatakse iga tõu kohta, võttes arvesse:
                                 
                                             a)
                                          
                                          
                                             erinevate alleelide esinemissagedust vastava tõu puhul;
                                          
                                       
                                             b)
                                          
                                          
                                             tõu haruldust;
                                          
                                       
                                             c)
                                          
                                          
                                             inbriidingu või geneetilise kõrvalekalde vältimist.
                                          
                                       
                           
                        2.   OSA
                     
                     
                        
                           Programmis osalevaid karju käsitlevad erieeskirjad
                        
                     
                     
                                 1.
                              
                              
                                 Aretusprogrammi eesmärk on suurendada ARR-alleeli esinemissagedust karjas, vähendades neid alleele, mis suurendavad vastuvõtlikkust TSEdele.
                              
                           
                                 2.
                              
                              
                                 Miinimumnõuded programmis osalevatele karjadele on järgmised:
                                 
                                             a)
                                          
                                          
                                             kõik loomad, kelle genotüüpi määratakse, tuleb identifitseerida turvaliste vahendite abil;
                                          
                                       
                                             b)
                                          
                                          
                                             kõigi karjasiseseks tõuaretuseks ette nähtud jäärade genotüüp tuleb kindlaks määrata enne nende kasutamist tõuaretuseks;
                                          
                                       
                                             c)
                                          
                                          
                                             kõik VRQ-alleeliga isasloomad tuleb kuue kuu jooksul pärast genotüübi kindlaksmääramist tappa või kastreerida; nimetatud loomi tohib põllumajandusettevõttest välja viia ainult tapmiseks;
                                          
                                       
                                             d)
                                          
                                          
                                             teadaolevalt VRQ-alleeliga emasloomi tohib põllumajandusettevõttest välja viia ainult tapmiseks;
                                          
                                       
                                             e)
                                          
                                          
                                             isasloomi, sealhulgas kunstlikuks seemenduseks kasutatavaid spermadoonoreid, keda ei ole aretusprogrammi raames sertifitseeritud, ei tohi kasutada karjasiseseks tõuaretuseks.
                                          
                                       
                           
                                 3.
                              
                              
                                 Liikmesriigid võivad tõugude ja tootmisomaduste kaitsmiseks otsustada teha punkti 2 alapunktides c ja d sätestatud nõuetest erandeid.
                              
                           
                                 4.
                              
                              
                                 Liikmesriigid teavitavad komisjoni punkti 3 kohaselt tehtud eranditest ja kasutatud kriteeriumidest.
                              
                           
                        3.   OSA
                     
                     
                        
                           Erieeskirjad tõujäärade kohta, kellelt on võetud proove programmis mitte osalevates karjades
                        
                     
                     
                                 1.
                              
                              
                                 Jäärad, kellelt proove võetakse, identifitseeritakse turvaliste vahendite abil.
                              
                           
                                 2.
                              
                              
                                 Jäärasid, kellel tuvastatakse VRQ-alleel, tohib põllumajandusettevõttest välja viia ainult tapmiseks.
                              
                           
                        4.   OSA
                     
                     
                        
                           Raamistik lambakarjade TSEde suhtes resistentseks tunnistamiseks
                        
                     
                     
                                 1.
                              
                              
                                 Lambakarjade TSEde suhtes resistentseks tunnistamise raamistiku kohaselt tunnistatakse TSEde suhtes resistentseks lambakarjad, kes artiklis 6a sätestatud aretusprogrammis osalemise tulemusena vastavad programmis nõutavatele kriteeriumidele.
                                 Resistentseks tunnistamine toimub vähemalt kahel järgmisel tasemel:
                                 
                                             a)
                                          
                                          
                                             I taseme karjad koosnevad ainult ARR/ARR-genotüübiga lammastest;
                                          
                                       
                                             b)
                                          
                                          
                                             II taseme karjad on karjad, milles järglaskond koosneb ainult ARR/ARR-genotüübiga jäärade sigitatud lammastest.
                                          
                                       Olenevalt riiklikest nõudmistest võivad liikmesriigid otsustada kehtestada ka täiendavaid tunnustamistasemeid.
                              
                           
                                 2.
                              
                              
                                 TSEde suhtes resistentsetest karjadest pärit lammaste hulgas tehakse regulaarseid juhuslikke kontrolle:
                                 
                                             a)
                                          
                                          
                                             genotüübi kontrollimiseks põllumajandusettevõttes või tapamajas;
                                          
                                       
                                             b)
                                          
                                          
                                             I taseme karjade puhul üle 18 kuu vanuste loomade kontrollimiseks TSE suhtes vastavalt III lisale.
                                          
                                       
                           
                        5.   OSA
                     
                     
                        
                           Liikmesriikide aruanded komisjonile
                        
                     
                     Liikmesriigid, kes kehtestavad aretusprogramme, et selekteerida oma lambapopulatsioonide resistentsus TSEde suhtes:
                     
                                 1.
                              
                              
                                 teavitavad komisjoni kõnealuste programmide nõuetest;
                              
                           
                                 2.
                              
                              
                                 esitavad komisjonile nende edenemise kohta aastaaruande.
                              
                           Iga kalendriaasta kohta esitatakse aruanne hiljemalt järgneva aasta 31. märtsiks.
                  
               
            
                  (4)
               
               
                  VIII lisa A peatükk asendatakse järgmisega:
                  „A   PEATÜKK
                  
                     Elusloomade, sperma ja embrüote liidusiseses kaubanduses kohaldatavad tingimused
                  
                  
                     A   JAGU
                  
                  
                     
                        Tingimused, mida kohaldatakse lammaste ja kitsede ning nende sperma ja embrüote puhul
                     
                  
                  1.   Väikese ja kontrollitud klassikalise skreipi riskiga põllumajandusettevõtted
                  
                              1.1.
                           
                           
                              Liikmesriigid võivad kehtestada või võtta kasutusele ametliku süsteemi, et tunnistada põllumajandusettevõtted väikese klassikalise skreipi riskiga või kontrollitud klassikalise skreipi riskiga ettevõteteks.
                              Seda tehes haldavad nad loetelu lambaid ja kitsi pidavate väikese klassikalise skreipi riskiga või kontrollitud klassikalise skreipi riskiga põllumajandusettevõtetest.
                           
                        
                              1.2.
                           
                           
                              Lambaid pidava põllumajandusettevõtte, mis on tunnistatud VII lisa C peatüki 4. osa punkti 1 alapunkti a kohaselt TSEde suhtes resistentseks I tasemel ja kus ei ole vähemalt seitsme aasta jooksul leidnud kinnitust ükski klassikalise skreipi juhtum, võib tunnistada väikese klassikalise skreipi riskiga ettevõtteks.
                              Lambaid, kitsi või lambaid ja kitsi pidava põllumajandusettevõtte võib tunnistada väikese klassikalise skreipi riskiga ettevõtteks ka juhul, kui ettevõte on vastanud vähemalt seitsme aasta jooksul järgmistele tingimustele:
                              
                                          a)
                                       
                                       
                                          lambad ja kitsed identifitseeritakse alati ja nende kohta peetakse registrit, mis võimaldab kindlaks teha põllumajandusettevõtte, kus nad sündisid;
                                       
                                    
                                          b)
                                       
                                       
                                          põllumajandusettevõttesse saabuvate ja sealt välja viidavate lammaste ja kitsede kohta peetakse registrit;
                                       
                                    
                                          c)
                                       
                                       
                                          põllumajandusettevõttesse võib tuua üksnes järgmisi lambaid ja kitsi:
                                          
                                                      i)
                                                   
                                                   
                                                      lambad ja kitsed, mis on pärit põllumajandusettevõtetest, kus klassikalise skreipi risk on väike;
                                                   
                                                
                                                      ii)
                                                   
                                                   
                                                      lambad ja kitsed, mis on pärit põllumajandusettevõtetest, kus on täidetud punktides a kuni i sätestatud tingimusi vähemalt seitsme aasta jooksul või vähemalt sama ajavahemiku jooksul, kui seda on tehtud põllumajandusettevõttes, kuhu loomad viiakse;
                                                   
                                                
                                                      iii)
                                                   
                                                   
                                                      ARR/ARR prioonvalgu genotüübiga lambad;
                                                   
                                                
                                    
                                          d)
                                       
                                       
                                          ametlik veterinaar või veterinaar, kellele pädev asutus on andnud selleks otstarbeks volituse, teeb põllumajandusettevõttes korrapäraselt kontrolle, et veenduda alates 1. jaanuarist 2014 vähemalt kord aastas punktides a kuni i sätestatud tingimuste täitmises;
                                       
                                    
                                          e)
                                       
                                       
                                          kinnitust ei ole leidnud ükski klassikalise skreipi juhtum;
                                       
                                    
                                          f)
                                       
                                       
                                          kõiki üle 18 kuu vanuseid inimtoiduks tapetavaid lambaid ja kitsi kontrollib ametlik veterinaar, ning kõiki neid, kelle puhul ilmneb kurnatuse tunnuseid, neuroloogilisi tunnuseid või kes saadetakse hädatapmisse, kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele laboris klassikalise skreipi esinemise suhtes.
                                          Kuni 31. detsembrini 2013 kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele laboris klassikalise skreipi esinemise suhtes kõiki III lisa A peatüki II osa punktis 3 osutatud üle 18 kuu vanuseid lambaid ja kitsi, kes on surnud või on tapetud muudel põhjustel kui inimtoiduks.
                                          Alates 1. jaanuarist 2014 kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele laboris klassikalise skreipi esinemise suhtes kõiki üle 18 kuu vanuseid lambaid ja kitsi, kes on surnud või on tapetud muudel põhjustel kui inimtoiduks.
                                          Erandina punkti f esimese ja teise lõigu sätetest võivad liikmesriigid otsustada kohaldada punkti f esimese lõigu sätteid üle 18 vanuste kaubandusliku väärtuseta lammaste ja kitsede suhtes, kes praagitakse looma tootliku elu lõppedes välja, mitte ei tapeta inimtoiduks.
                                       
                                    Lisaks punktides a kuni f sätestatud tingimustele peavad alates 1. jaanuarist 2014 olema täidetud järgmised tingimused:
                              
                                          g)
                                       
                                       
                                          põllumajandusettevõttesse võib tuua üksnes järgmisi lammaste ja kitsede embrüoid/ovotsüüte:
                                          
                                                      i)
                                                   
                                                   
                                                      sellistelt doonorloomadelt pärit embrüod/ovotsüüdid, mida on hoitud sünnist saadik liikmesriigis, kus klassikalise skreipi risk on väike, või põllumajandusettevõttes, kus klassikalise skreipi risk on väike või kontrollitud, või doonorloomadelt, mille puhul on täidetud järgmised nõuded:
                                                      
                                                                  —
                                                               
                                                               
                                                                  loomad identifitseeritakse alati, et oleks võimalik kindlaks teha põllumajandusettevõte, kus nad sündisid;
                                                               
                                                            
                                                                  —
                                                               
                                                               
                                                                  loomi on hoitud sünnist saadik põllumajandusettevõtetes, kus ei ole nende sealviibimise ajal kinnitust leidnud ükski klassikalise skreipi juhtum;
                                                               
                                                            
                                                                  —
                                                               
                                                               
                                                                  loomadel ei olnud embrüote/ovotsüütide kogumise ajal klassikalise skreipi kliinilisi haigustunnuseid;
                                                               
                                                            
                                                
                                                      ii)
                                                   
                                                   
                                                      ARR/ARR prioonvalgu genotüübiga lammaste embrüod/ovotsüüdid.
                                                   
                                                
                                    
                                          h)
                                       
                                       
                                          põllumajandusettevõttesse võib tuua üksnes järgmist lammaste ja kitsede spermat:
                                          
                                                      i)
                                                   
                                                   
                                                      sellistelt doonorloomadelt pärit sperma, keda on hoitud sünnist saadik liikmesriigis, kus klassikalise skreipi risk on väike, või põllumajandusettevõttes, kus klassikalise skreipi risk on väike või kontrollitud, või kelle puhul on täidetud järgmised nõuded:
                                                      
                                                                  —
                                                               
                                                               
                                                                  loomad identifitseeritakse alati, et oleks võimalik kindlaks teha põllumajandusettevõtte, kus nad sündisid;
                                                               
                                                            
                                                                  —
                                                               
                                                               
                                                                  loomadel ei olnud sperma kogumise ajal klassikalise skreipi kliinilisi haigustunnuseid;
                                                               
                                                            
                                                
                                                      ii)
                                                   
                                                   
                                                      ARR/ARR prioonvalgu genotüübiga jäärade sperma;
                                                   
                                                
                                    
                                          i)
                                       
                                       
                                          põllumajandusettevõtte lammastel ja kitsedel ei ole ei otsest ega kaudset kokkupuudet, sh ühise karjatamise näol, madalama staatusega põllumajandusettevõttest pärit lammaste ja kitsedega.
                                       
                                    
                        
                              1.3.
                           
                           
                              Lambaid ja/või kitsi pidava põllumajandusettevõtte võib tunnistada kontrollitud klassikalise skreipi riskiga ettevõtteks juhul, kui ettevõte on vastanud vähemalt seitsme aasta jooksul järgmistele tingimustele:
                              
                                          a)
                                       
                                       
                                          lambad ja kitsed alati identifitseeritakse ja nende kohta peetakse registrit, mis võimaldab kindlaks teha põllumajandusettevõtte, kus nad sündisid;
                                       
                                    
                                          b)
                                       
                                       
                                          põllumajandusettevõttesse saabuvate ja sealt välja viidavate lammaste ja kitsede kohta peetakse registrit;
                                       
                                    
                                          c)
                                       
                                       
                                          põllumajandusettevõttesse võib tuua üksnes järgmisi lambaid ja kitsi:
                                          
                                                      i)
                                                   
                                                   
                                                      lambad ja kitsed, mis on pärit põllumajandusettevõtetest, kus klassikalise skreipi risk on väike või kontrollitud;
                                                   
                                                
                                                      ii)
                                                   
                                                   
                                                      lambad ja kitsed, mis on pärit põllumajandusettevõtetest, kus on täidetud punktides a kuni i sätestatud tingimusi vähemalt kolme aasta jooksul või vähemalt sama ajavahemiku jooksul, kui seda on tehtud põllumajandusettevõttes, kuhu loomad viiakse;
                                                   
                                                
                                                      iii)
                                                   
                                                   
                                                      ARR/ARR prioonvalgu genotüübiga lambad;
                                                   
                                                
                                    
                                          d)
                                       
                                       
                                          ametlik veterinaar või veterinaar, kellele pädev asutus on andnud selleks otstarbeks volituse, teeb põllumajandusettevõttes korrapäraselt kontrolle, et veenduda alates 1. jaanuarist 2014 vähemalt kord aastas punktides a kuni i sätestatud tingimuste täitmises;
                                       
                                    
                                          e)
                                       
                                       
                                          kinnitust ei ole leidnud ükski klassikalise skreipi juhtum;
                                       
                                    
                                          f)
                                       
                                       
                                          ametlik veterinaar kontrollib kõiki üle 18 kuu vanuseid inimtoiduks tapetavaid lambaid ja kitsi ning kõiki neid, kelle puhul ilmneb kurnatuse tunnuseid, neuroloogilisi tunnuseid või kes saadetakse hädatapmisse, kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele laboris klassikalise skreipi esinemise suhtes.
                                          Kuni 31. detsembrini 2013 kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele laboris klassikalise skreipi esinemise suhtes kõiki III lisa A peatüki II osa punktis 3 osutatud üle 18 kuu vanuseid lambaid ja kitsi, kes on surnud või on tapetud muudel põhjustel kui inimtoiduks.
                                          Alates 1. jaanuarist 2014 kontrollitakse vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele laboris klassikalise skreipi esinemise suhtes kõiki üle 18 kuu vanuseid lambaid ja kitsi, kes on surnud või on tapetud muudel põhjustel kui inimtoiduks.
                                          Erandina punkti f esimese ja teise lõigu sätetest võivad liikmesriigid otsustada kohaldada punkti f esimese lõigu sätteid üle 18 vanuste kaubandusliku väärtuseta lammaste ja kitsede suhtes, kes praagitakse looma tootliku elu lõppedes välja, mitte ei tapeta inimtoiduks.
                                       
                                    Lisaks punktides a kuni f sätestatud tingimustele peavad alates 1. jaanuarist 2014 olema täidetud järgmised tingimused:
                              
                                          g)
                                       
                                       
                                          põllumajandusettevõttesse võib tuua üksnes järgmisi lammaste ja kitsede embrüoid/ovotsüüte:
                                          
                                                      i)
                                                   
                                                   
                                                      sellistelt doonorloomadelt pärit embrüod/ovotsüüdid, mida on hoitud sünnist saadik liikmesriigis, kus klassikalise skreipi risk on väike, või põllumajandusettevõttes, kus klassikalise skreipi risk on väike või kontrollitud, või mille puhul on täidetud järgmised nõuded:
                                                      
                                                                  —
                                                               
                                                               
                                                                  loomad identifitseeritakse alati, et oleks võimalik kindlaks teha põllumajandusettevõtte, kus nad sündisid;
                                                               
                                                            
                                                                  —
                                                               
                                                               
                                                                  loomi on hoitud sünnist saadik põllumajandusettevõtetes, kus ei ole nende sealviibimise ajal kinnitust leidnud ükski klassikalise skreipi juhtum;
                                                               
                                                            
                                                                  —
                                                               
                                                               
                                                                  loomadel ei olnud embrüote/ovotsüütide kogumise ajal klassikalise skreipi kliinilisi haigustunnuseid;
                                                               
                                                            
                                                
                                                      ii)
                                                   
                                                   
                                                      ARR/ARR prioonvalgu genotüübiga lammaste embrüod/ovotsüüdid;
                                                   
                                                
                                    
                                          h)
                                       
                                       
                                          põllumajandusettevõttesse võib tuua üksnes järgmist lammaste ja kitsede spermat:
                                          
                                                      i)
                                                   
                                                   
                                                      sellistelt doonorloomadelt pärit sperma, mida on hoitud sünnist saadik liikmesriigis, kus klassikalise skreipi risk on väike, või põllumajandusettevõttes, kus klassikalise skreipi risk on väike või kontrollitud, või mille puhul on täidetud järgmised nõuded:
                                                      
                                                                  —
                                                               
                                                               
                                                                  loomad identifitseeritakse alati, et oleks võimalik kindlaks teha põllumajandusettevõtte, kus nad sündisid;
                                                               
                                                            
                                                                  —
                                                               
                                                               
                                                                  loomadel ei olnud sperma kogumise ajal klassikalise skreipi kliinilisi haigustunnuseid;
                                                               
                                                            
                                                
                                                      ii)
                                                   
                                                   
                                                      ARR/ARR prioonvalgu genotüübiga jäärade sperma;
                                                   
                                                
                                    
                                          i)
                                       
                                       
                                          põllumajandusettevõtte lammastel ja kitsedel ei ole ei otsest ega kaudset kokkupuudet, sh ühise karjatamise näol, madalama staatusega põllumajandusettevõttest pärit lammaste ja kitsedega.
                                       
                                    
                        
                              1.4.
                           
                           
                              Kui põllumajandusettevõttes, kus on väike või kontrollitud klassikalise skreipi risk, või põllumajandusettevõttes, mille puhul on tuvastatud VII lisa B peatüki 1. osas osutatud uurimise käigus väikese või kontrollitud klassikalise skreipi riskiga põllumajandusettevõttega epidemioloogiline seos, tehakse kindlaks klassikalise skreipi juhtum, kustutatakse väikese või kontrollitud klassikalise skreipi riskiga põllumajandusettevõte viivitamata punktis 1.1 osutatud loetelust.
                              Liikmesriik teavitab viivitamata teisi liikmesriike, kes on importinud asjaomase põllumajandusettevõtte lambaid ja kitsi või nendelt lammastelt ja kitsedelt kogutud spermat või embrüoid viimase seitsme aasta jooksul, kui tegemist on väikese riskiga ettevõttega, või viimase kolme aasta jooksul, kui tegemist on kontrollitud riskiga ettevõttega.
                           
                        2.   Liikmesriigid või nende piirkonnad, kus klassikalise skreipi risk on väike
                  
                              2.1.
                           
                           
                              Kui liikmesriik leiab, et tema territooriumil või mõnes selle osas on klassikalise skreipi risk väike, esitab ta komisjonile tõendusmaterjali, milles kinnitatakse eelkõige järgmist:
                              
                                          a)
                                       
                                       
                                          on korraldatud riskihindamine, mis on näidanud, et kõikide tuvastatud riskide juhtimiseks on olemas sobivad meetmed, mida on asjakohase aja jooksul ka võetud. Selle riskihindamise käigus tehakse kindlaks kõik võimalikud klassikalise skreipi esinemise tegurid ja nende ajaline perspektiiv, eelkõige:
                                          
                                                      i)
                                                   
                                                   
                                                      selliste lammaste ja kitsede või nende sperma ja embrüote import või põllumajandusettevõttesse toomine, mis võivad olla nakatunud klassikalisse skreipisse;
                                                   
                                                
                                                      ii)
                                                   
                                                   
                                                      lammaste ja kitsede populatsiooni struktuuri ja kasvatustavadega seotud teadmiste ulatus;
                                                   
                                                
                                                      iii)
                                                   
                                                   
                                                      söötmistavad, sealhulgas mäletsejalistelt saadud liha-kondijahu või kõrnete tarbimine;
                                                   
                                                
                                                      iv)
                                                   
                                                   
                                                      lammaste ja kitsede söötmiseks mõeldud lamba- ja kitsepiima ja piimatoodete import;
                                                   
                                                
                                    
                                          b)
                                       
                                       
                                          vähemalt seitsme aasta jooksul on kontrollitud lambaid ja kitsi, kellel on olnud klassikalise skreipi kliinilisi haigustunnuseid;
                                       
                                    
                                          c)
                                       
                                       
                                          vähemalt seitsme aasta jooksul on kontrollitud igal aastal piisaval arvul üle 18 kuu vanuseid tapetud, välja praagitud või põllumajandusettevõttes surnuna leitud lambaid ja kitsi, et kõnealuses populatsioonis oleks võimalik teha üle 0,1 % klassikalise skreipi levimust kindlaks 95 % usaldusväärsusega, ja sel ajavahemikul ei ole tuvastatud ühtki klassikalise skreipi juhtumit;
                                       
                                    
                                          d)
                                       
                                       
                                          lammaste ja kitsede söötmine mäletsejalistelt saadud liha-kondijahu või kõrnetega on olnud keelatud ja seda keeldu on tõhusalt jõustatud kogu liikmesriigis vähemalt seitsme aasta jooksul;
                                       
                                    
                                          e)
                                       
                                       
                                          lambaid ja kitsi ning nende spermat ja embrüoid tuuakse teistest liikmesriikidest sisse vastavalt punkti 4.1 alapunktile b või punktile 4.2;
                                       
                                    
                                          f)
                                       
                                       
                                          lambaid ja kitsi ning nende spermat ja embrüoid tuuakse kolmandatest riikidest sisse vastavalt IX lisa E või H peatükile.
                                       
                                    
                        
                              2.2.
                           
                           
                              Liikmesriigile või selle piirkonnale võidakse anda vastavalt artikli 24 lõikes 2 osutatud korrale väikese klassikalise skreipi riskiga riigi või piirkonna staatus.
                              Liikmesriik peab andma komisjonile teada igast muutusest punkti 2.1 kohaselt esitatud haigusega seotud teabes.
                              Sellise teatamise tulemusel võidakse punkti 2.2 kohaselt antud staatus vastavalt artikli 24 lõikes 2 osutatud korrale ära võtta.
                           
                        3.   Riiklikud klassikalise skreipi kontrollimise programmid
                  
                              3.1.
                           
                           
                              Liikmesriigi puhul, millel on kogu riigi territooriumi hõlmav riiklik klassikalise skreipi kontrollimise programm, kehtib alljärgnev:
                              
                                          a)
                                       
                                       
                                          liikmesriik võib esitada oma riikliku kontrolliprogrammi komisjonile, märkides eelkõige:
                                          
                                                      —
                                                   
                                                   
                                                      klassikalise skreipi leviku selles liikmesriigis;
                                                   
                                                
                                                      —
                                                   
                                                   
                                                      riikliku kontrolliprogrammi algatamise põhjused, arvestades haiguse tõsidust ning programmi kulude ja tulude suhet;
                                                   
                                                
                                                      —
                                                   
                                                   
                                                      põllumajandusettevõtete jaoks määratletud staatusekategooriad ja standardid, millele ettevõte peab iga kategooria puhul vastama;
                                                   
                                                
                                                      —
                                                   
                                                   
                                                      testimismenetlused;
                                                   
                                                
                                                      —
                                                   
                                                   
                                                      riikliku kontrolliprogrammi järelevalve korra;
                                                   
                                                
                                                      —
                                                   
                                                   
                                                      meetmed, mida tuleb võtta, kui ettevõte kaotab mingil põhjusel oma staatuse;
                                                   
                                                
                                                      —
                                                   
                                                   
                                                      meetmed, mida tuleb võtta, kui riikliku kontrolliprogrammi kohaselt tehtud testide tulemused on positiivsed;
                                                   
                                                
                                    
                                          b)
                                       
                                       
                                          vastavalt artikli 24 lõikes 2 osutatud korrale võib punktis a nimetatud programmi heaks kiita, kui see vastab nimetatud punktis sätestatud kriteeriumidele. Samas korras võib heaks kiita liikmesriikide esitatavad programmi muudatused või täiendused.
                                       
                                    
                        
                              3.2.
                           
                           
                              Kiidetakse heaks järgmiste liikmesriikide riiklikud skreipi kontrollimise programmid:
                              
                                          —
                                       
                                       
                                          Taani
                                       
                                    
                                          —
                                       
                                       
                                          Austria
                                       
                                    
                                          —
                                       
                                       
                                          Soome
                                       
                                    
                                          —
                                       
                                       
                                          Rootsi.
                                       
                                    
                        4.   Lammaste ja kitsede ning nende sperma ja embrüote liidusisene kaubandus
                  Kohaldatakse järgmiseid tingimusi:
                  
                              4.1.
                           
                           
                              Lambad ja kitsed:
                              
                                          a)
                                       
                                       
                                          aretuslambad ja -kitsed, kes tuuakse teistesse liikmesriikidesse kui need riigid, kus klassikalise skreipi risk on väike või millel on heakskiidetud riiklik skreipi kontrollimise programm:
                                          
                                                      i)
                                                   
                                                   
                                                      peavad olema pärit väikese või kontrollitud klassikalise skreipi riskiga põllumajandusettevõttest või -ettevõtetest. Liidusiseses kaubanduses on lubatud kuni 31. detsembrini 2014 siiski ka aretuslambad ja -kitsed, mis on pärit põllumajandusettevõttest või -ettevõtetest, kus on täidetud vähemalt kolme aasta jooksul kõik punkti 1.3 alapunktides a kuni f sätestatud nõudeid, või
                                                   
                                                
                                                      ii)
                                                   
                                                   
                                                      peavad olema pärit liikmesriigist või selle piirkonnast, kus klassikalise skreipi risk on väike, või
                                                   
                                                
                                                      iii)
                                                   
                                                   
                                                      peavad, kui tegemist on lammastega, olema ARR/ARR prioonvalgu genotüübiga lambad, tingimusel et nad ei ole pärit põllumajandusettevõttest, mille suhtes kohaldatakse VII lisa B peatüki punktides 3 ja 4 sätestatud piiranguid;
                                                   
                                                
                                    
                                          b)
                                       
                                       
                                          kõikideks otstarveteks, välja arvatud koheseks tapmiseks, ette nähtud lambad ja kitsed, kes tuuakse liikmesriikidesse, kus klassikalise skreipi risk on väike või millel on heakskiidetud riiklik skreipi kontrollimise programm:
                                          
                                                      i)
                                                   
                                                   
                                                      peavad olema pärit väikese klassikalise skreipi riskiga põllumajandusettevõttest või -ettevõtetest. Liidusiseses kaubanduses on lubatud kuni 31. detsembrini 2014 siiski ka lambad ja kitsed, kes on pärit põllumajandusettevõttest või -ettevõtetest, kus on täidetud vähemalt seitsme aasta jooksul kõik punkti 1.2 alapunktides a kuni f sätestatud nõudeid, või
                                                   
                                                
                                                      ii)
                                                   
                                                   
                                                      peavad olema pärit liikmesriigist või selle piirkonnast, kus klassikalise skreipi risk on väike, või
                                                   
                                                
                                                      iii)
                                                   
                                                   
                                                      peavad, kui tegemist on lammastega, olema ARR/ARR prioonvalgu genotüübiga lambad, tingimusel et nad ei ole pärit põllumajandusettevõttest, mille suhtes kohaldatakse VII lisa B peatüki punktides 3 ja 4 sätestatud piiranguid.
                                                   
                                                
                                    
                        
                              4.2.
                           
                           
                              Lammaste ja kitsede sperma ja embrüod:
                              
                                          a)
                                       
                                       
                                          kogutakse loomadelt, keda on hoitud sünnist saadik väikese või kontrollitud klassikalise skreipi riskiga põllumajandusettevõttes või -ettevõtetes, või
                                       
                                    
                                          b)
                                       
                                       
                                          kogutakse loomadelt, keda on hoitud kogumisele eelneval kolmel aastal pidevalt põllumajandusettevõttes või -ettevõtetes, mis on vastanud kolme aasta jooksul kõikidele 1. osa punkti 1.3 alapunktides a kuni f sätestatud nõuetele, või
                                       
                                    
                                          c)
                                       
                                       
                                          kogutakse loomadelt, keda on hoitud sünnist saadik riigis või selle piirkonnas, kus klassikalise skreipi risk on väike või kontrollitud, või
                                       
                                    
                                          d)
                                       
                                       
                                          kogutakse, kui tegemist on lambaspermaga, ARR/ARR prioonvalgu genotüübiga isastelt lammastelt või
                                       
                                    
                                          e)
                                       
                                       
                                          kogutakse, kui tegemist on lambaembrüotega, ARR/ARR prioonvalgu genotüübiga lammastelt.
                                       
                                    
                        
                     B   JAGU
                  
                  
                     
                        Tingimused, mida kohaldatakse veiste puhul
                     
                  
                  Ühendkuningriik tagab, et tema territooriumil enne 1. augusti 1996 sündinud või kasvatatud veiseid ei lähetata tema territooriumilt teistesse liikmesriikidesse ega kolmandatesse riikidesse.”
               
            
                  (5)
               
               
                  IX lisa muudetakse järgmiselt:
                  
                              a)
                           
                           
                              C peatüki A jagu asendatakse järgmisega:
                              „A   JAGU
                              
                              
                                 
                                    Tooted
                                 
                              
                              Järgnevalt loetletud veistelt, lammastelt ja kitsedelt saadud loomsete saaduste suhtes, mis on määratletud Euroopa Parlamendi ja nõukogu määruse (EÜ) nr 853/2004 I lisa punktides 1.10, 1.13,.1.15, 7.1, 7.5, 7.6, 7.7, 7.8 ja 7.9, kohaldatakse sõltuvalt päritoluriigi BSE riski kategooriast käesoleva peatüki B, C või D jaos kehtestatud tingimusi:
                              
                                          —
                                       
                                       
                                          värske liha;
                                       
                                    
                                          —
                                       
                                       
                                          hakkliha;
                                       
                                    
                                          —
                                       
                                       
                                          lihavalmistised;
                                       
                                    
                                          —
                                       
                                       
                                          lihatooted;
                                       
                                    
                                          —
                                       
                                       
                                          sulatatud loomarasv;
                                       
                                    
                                          —
                                       
                                       
                                          rasvakõrned;
                                       
                                    
                                          —
                                       
                                       
                                          želatiin ja kollageen, mis ei ole saadud toornahast;
                                       
                                    
                                          —
                                       
                                       
                                          töödeldud sooled.”
                                       
                                    
                        
                              b)
                           
                           
                              D ja E peatükk asendatakse järgmisega:
                              „D   PEATÜKK
                              
                                 Veistelt, lammastelt ja kitsedelt saadud loomsete kõrvalsaaduste ja neist valmistatud toodete import
                              
                              
                                 A   JAGU
                              
                              
                                 
                                    Loomsed kõrvalsaadused
                                 
                              
                              Käesolevat peatükki kohaldatakse järgmiste loomsete kõrvalsaaduste ja loomsetest kõrvalsaadustest saadud toodete suhtes Euroopa Parlamendi ja nõukogu määruse (EÜ) nr 1069/2009 artikli 3 punktide 1 ja 2 tähenduses, tingimusel et need tooted on saadud veistelt, lammastelt ja kitsedelt:
                              
                                          a)
                                       
                                       
                                          2. kategooria materjalist saadud sulatatud rasvad, mis on ette nähtud kasutamiseks orgaaniliste väetiste või mullaparandusainetena määruse (EÜ) nr 1069/2009 artikli 3 punkti 22 tähenduses, või nende lähteained või vahesaadused;
                                       
                                    
                                          b)
                                       
                                       
                                          2. kategooria materjalist saadud luud ja luutooted;
                                       
                                    
                                          c)
                                       
                                       
                                          3. kategooria materjalist saadud sulatatud rasvad, mis on ette nähtud kasutamiseks orgaaniliste väetiste või mullaparandusainete või söödana määruse (EÜ) nr 1069/2009 artikli 3 punktide 22 ja 25 tähenduses, või nende lähteained või vahesaadused;
                                       
                                    
                                          d)
                                       
                                       
                                          lemmikloomatoit, kaasa arvatud koerte närimiskondid;
                                       
                                    
                                          e)
                                       
                                       
                                          veretooted;
                                       
                                    
                                          f)
                                       
                                       
                                          töödeldud loomsed valgud;
                                       
                                    
                                          g)
                                       
                                       
                                          3. kategooria materjalist saadud luud ja luutooted;
                                       
                                    
                                          h)
                                       
                                       
                                          želatiin ja kollageen, mis ei ole saadud toornahast;
                                       
                                    
                                          i)
                                       
                                       
                                          3. kategooria materjal ja sellest saadud tooted, v.a punktides c kuni h nimetatud tooted ja välja arvatud:
                                          
                                                      i)
                                                   
                                                   
                                                      toornahad, töödeldud nahad;
                                                   
                                                
                                                      ii)
                                                   
                                                   
                                                      toornahast saadud želatiin ja kollageen;
                                                   
                                                
                                                      iii)
                                                   
                                                   
                                                      rasva derivaadid.
                                                   
                                                
                                    
                                 B   JAGU
                              
                              
                                 
                                    Veterinaartõend
                                 
                              
                              Käesoleva peatüki A jaos osutatud veistelt, lammastelt ja kitsedelt saadud loomsete kõrvalsaaduste ja neist saadud toodete impordi korral tuleb esitada veterinaartõend, millele on lisatud järgmine kinnitus:
                              
                                          a)
                                       
                                       
                                          loomne kõrvalsaadus või sellest saadud toode ei sisalda määratletud riskiteguriga materjali ega veiste, lammaste või kitsede luudest mehhaaniliselt eraldatud lihamassi ega ole saadud sellisest materjalist (välja arvatud neilt loomadelt saadud materjalist või lihamassist, kes on sündinud, keda on pidevalt kasvatatud ja kes on tapetud riigis või piirkonnas, mis on liigitatud artikli 5 lõike 2 kohaselt tehtud otsusega väikese BSE riskiga riikide või piirkondade hulka) ning loomi, kellelt kõrvalsaadus või sellest saadud toode pärineb, ei ole tapaeelselt tuimastatud ega tapetud koljuõõnde süstitud gaasiga ega tapetud kesknärvisüsteemikudede vigastamise teel koljuõõnde viidava pika vardakujulise instrumendiga, või
                                       
                                    
                                          b)
                                       
                                       
                                          loomne kõrvalsaadus või sellest saadud toode sisaldab üksnes sellist veistelt, lammastelt või kitsedelt saadud materjali või on saadud üksnes neilt loomadelt saadud materjalist, kes on sündinud, keda on pidevalt kasvatatud ja kes on tapetud riigis või piirkonnas, mis on liigitatud artikli 5 lõike 2 kohaselt tehtud otsusega väikese BSE riskiga riikide või piirkondade hulka.
                                       
                                    Lisaks punktide a ja b nõuete järgimisele tuleb A jaos osutatud loomsete kõrvalsaaduste ja neist saadud toodete puhul, mis sisaldavad lambalt või kitselt saadud piima või piimatooteid ning mis on ette nähtud söödaks, esitada impordi korral veterinaartõend, millele on lisatud järgmine kinnitus:
                              
                                          c)
                                       
                                       
                                          lambaid ja kitsi, kellelt kõnealused tooted on saadud, on hoitud sünnist saadik pidevalt riigis, kus on täidetud järgmised tingimused:
                                          
                                                      i)
                                                   
                                                   
                                                      klassikalise skreipi juhtumitest teatamine on kohustuslik;
                                                   
                                                
                                                      ii)
                                                   
                                                   
                                                      riigis on olemas teadlikustamis-, seire- ja järelevalvesüsteem;
                                                   
                                                
                                                      iii)
                                                   
                                                   
                                                      põllumajandusettevõtete suhtes, kus on lambad või kitsed, kohaldatakse TSE kahtluse või klassikalise skreipi kinnitamise korral ametlikke piiranguid;
                                                   
                                                
                                                      iv)
                                                   
                                                   
                                                      klassikalisse skreipisse haigestunud lambad ja kitsed tapetakse ja hävitatakse täielikult;
                                                   
                                                
                                                      v)
                                                   
                                                   
                                                      lammaste ja kitsede söötmine mäletsejalistelt saadud liha-kondijahu või kõrnetega on olnud keelatud ja seda keeldu on tõhusalt jõustatud kogu riigis vähemalt seitsme aasta jooksul;
                                                   
                                                
                                    
                                          d)
                                       
                                       
                                          lamba- või kitsepiim ja piimatooted on pärit põllumajandusettevõttest, kus ei ole kehtestatud seoses TSE kahtlusega ametlikku piirangut;
                                       
                                    
                                          e)
                                       
                                       
                                          lamba- või kitsepiim ja piimatooted on pärit põllumajandusettevõttest, kus viimasel seitsmel aastal ei ole diagnoositud klassikalise skreipi juhtumit või kus pärast klassikalise skreipi juhtumi kinnitamist:
                                          
                                                      i)
                                                   
                                                   
                                                      on tapetud või hävitatud või tapetud kõik lambad ja kitsed, v.a ARR/ARR-genotüübiga tõujäärad, vähemalt ühe ARR-alleeliga ja ilma VRQ-alleelita aretusuted ning teised vähemalt ühe ARR-alleeliga lambad, või
                                                   
                                                
                                                      ii)
                                                   
                                                   
                                                      on tapetud ja hävitatud kõik loomad, kelle puhul leidis kinnitust nakatumine klassikalisse skreipisse, ning ettevõttes on toimunud viimasest klassikalise skreipi juhtumi kinnitamisest alates vähemalt kahe aasta jooksul tõhustatud TSE seire, mis hõlmab muu hulgas X lisa C peatüki punktis 3.2 sätestatud laboratoorsete meetodite kohaselt tehtud ja negatiivseid tulemusi andnud kontrolle TSE esinemise suhtes kõikide järgmiste üle 18 kuu vanuste loomade, välja arvatud ARR/ARR-genotüübiga lammaste puhul:
                                                      
                                                                  —
                                                               
                                                               
                                                                  inimtoiduks tapetud loomad ja
                                                               
                                                            
                                                                  —
                                                               
                                                               
                                                                  loomad, kes on põllumajandusettevõttes surnud või tapetud, ent kes ei tapetud haiguste likvideerimise programmi raames.
                                                               
                                                            
                                                
                                    E   PEATÜKK
                              
                                 Lammaste ja kitsede import
                              
                              Liitu imporditavate lammaste ja kitsede puhul tuleb esitada veterinaartõend, milles kinnitatakse, et neid on hoitud sünnist saadik pidevalt riigis, kus on täidetud järgmised tingimused:
                              
                                          1.
                                       
                                       
                                          klassikalise skreipi juhtumitest teatamine on kohustuslik;
                                       
                                    
                                          2.
                                       
                                       
                                          riigis on olemas teadlikustamis-, seire- ja järelevalvesüsteem;
                                       
                                    
                                          3.
                                       
                                       
                                          Klassikalisse skreipisse haigestunud lambad ja kitsed tapetakse ja hävitatakse täielikult;
                                       
                                    
                                          4.
                                       
                                       
                                          Lammaste ja kitsede söötmine mäletsejalistelt saadud liha-kondijahu või kõrnetega on olnud keelatud ja seda keeldu on tõhusalt jõustatud kogu riigis vähemalt seitsme aasta jooksul.
                                       
                                    Lisaks punktides 1–4 sätestatud tingimustele kinnitatakse veterinaartõendis ka järgmist:
                              
                                          5.
                                       
                                       
                                          Aretuse otstarbel liitu imporditavate lammaste ja kitsede puhul, kes tuuakse muudesse liikmesriikidesse kui väikese klassikalise skreipi riskiga riikidesse või riiklikku skreipi kontrollimise programmi omavatesse riikidesse, mis on loetletud VIII lisa A peatüki A jao punktis 3.2, peavad olema täidetud järgmised tingimused:
                                          
                                                      —
                                                   
                                                   
                                                      imporditavad lambad ja kitsed on pärit põllumajandusettevõttest või -ettevõtetest, mis vastavad VIII lisa A peatüki A jao punkti 1.3 tingimustele, või
                                                   
                                                
                                                      —
                                                   
                                                   
                                                      imporditavad loomad on ARR/ARR prioonvalgu genotüübiga lambad ja nad on pärit põllumajandusettevõttest, kus kahel viimasel aastal ei ole kehtestatud BSE või klassikalise skreipi tõttu ametlikku liikumispiirangut.
                                                   
                                                
                                    
                                          6.
                                       
                                       
                                          Kõikidel otstarvetel, välja arvatud koheseks tapmiseks, liitu imporditavate lammaste ja kitsede puhul, kes tuuakse väikese klassikalise skreipi riskiga liikmesriikidesse või riiklikku skreipi kontrollimise programmi omavatesse liikmesriikidesse, mis on loetletud VIII lisa A peatüki A jao punktis 3.2, peavad olema täidetud järgmised tingimused:
                                          
                                                      —
                                                   
                                                   
                                                      nad on pärit põllumajandusettevõttest või -ettevõtetest, mis vastavad VIII lisa A peatüki A jao punkti 1.2 tingimustele, või
                                                   
                                                
                                                      —
                                                   
                                                   
                                                      imporditavad loomad on ARR/ARR prioonvalgu genotüübiga lambad ja nad on pärit põllumajandusettevõttest, kus kahel viimasel aastal ei ole kehtestatud BSE või klassikalise skreipi tõttu ametlikku liikumispiirangut.”
                                                   
                                                
                                    
                        
                              c)
                           
                           
                              H peatükk asendatakse järgmisega:
                              „H   PEATÜKK
                              
                                 Lammaste ja kitsede sperma ja embrüote import
                              
                              Liitu imporditava lamba- ja kitsesperma ja -embrüote puhul tuleb esitada veterinaartõend, milles kinnitatakse, et:
                              
                                          1.
                                       
                                       
                                          doonorloomi on hoitud sünnist saadik pidevalt riigis, kus on täidetud järgmised tingimused:
                                          
                                                      i)
                                                   
                                                   
                                                      klassikalise skreipi juhtumitest teatamine on kohustuslik;
                                                   
                                                
                                                      ii)
                                                   
                                                   
                                                      riigis on olemas teadlikustamis-, seire- ja järelevalvesüsteem;
                                                   
                                                
                                                      iii)
                                                   
                                                   
                                                      klassikalisse skreipisse haigestunud lambad ja kitsed tapetakse ja hävitatakse viivitamata;
                                                   
                                                
                                                      iv)
                                                   
                                                   
                                                      lammaste ja kitsede söötmine mäletsejalistelt saadud liha-kondijahu või kõrnetega on olnud keelatud ja seda keeldu on tõhusalt jõustatud kogu riigis vähemalt seitsme aasta jooksul.
                                                   
                                                
                                    
                                          2.
                                       
                                       
                                          Doonorloomi on hoitud kolmel eksporditava sperma või embrüote kogumisele eelneval aastal pidevalt põllumajandusettevõttes või -ettevõtetes, kus on täidetud vähemalt viimasel kolmel aastal kõiki VIII lisa A peatüki A jao punkti 1.3 alapunktides a kuni f sätestatud nõudeid, või:
                                          
                                                      i)
                                                   
                                                   
                                                      kui tegemist on lambaspermaga, on sperma kogutud ARR/ARR prioonvalgu genotüübiga isastelt lammastelt;
                                                   
                                                
                                                      ii)
                                                   
                                                   
                                                      kui tegemist on lambaembrüotega, on embrüod kogutud ARR/ARR prioonvalgu genotüübiga lammastelt.”
                                                   
                                                
                                    
                        
            
                  (6)
               
               
                  X lisa muudetakse järgmiselt:
                  
                              a)
                           
                           
                              C peatüki 3. osa punkti 3.1 lisatakse järgmine alapunkt c:
                              „c)   Positiivsete TSE juhtumite edasine uurimine
                              Kõikidest positiivsetest BSE juhtumitest pärit proovid edastatakse pädeva asutuse kindlaks määratud laborile, mis on läbinud seoses kinnitatud BSE juhtumite eristustestide läbiviimisega edukalt Euroopa Liidu referentlabori korraldatud pädevustesti. Kindlaksmääratud laboris kontrollitakse proove edasi vastavalt Euroopa Liidu referentlaboris kasutatavatele TSE isloaatide liigitamise meetoditele ja juhenditele (9).
                           
                        
                              b)
                           
                           
                              X lisa C peatüki punkt 4 asendatakse järgmisega:
                              „4.   Kiirtestid
                              Kiirtestide läbiviimiseks kooskõlas artikli 5 lõikega 3 ja artikli 6 lõikega 1 kasutatakse veiste puhul BSE seireks kiirtestidena järgmisi meetodeid:
                              
                                          —
                                       
                                       
                                          western blot-meetodil põhinev immunoblotanalüüs proteaas-K-resistentse fragmendi PrPRes tuvastamiseks (Prionics-Check Western test);
                                       
                                    
                                          —
                                       
                                       
                                          mikroplaadil läbiviidav immunoanalüüs PrPSc määramiseks (Enfer TSE Version 3);
                                       
                                    
                                          —
                                       
                                       
                                          denatureerimis- ja kontsentreerimisetapile järgnev kihttehnikal põhinev immunoloogiline analüüs PrPRes’i määramiseks (Bio-Rad TeSeE SAP rapid test);
                                       
                                    
                                          —
                                       
                                       
                                          mikroplaadil läbiviidav immunoanalüüs (ELISA), millega monoklonaalsete antikehade abil tuvastatakse proteaas-K-resistentne PrPRes (Prionics-Check LIA test);
                                       
                                    
                                          —
                                       
                                       
                                          immunoanalüüs, milles kasutatakse keemilist polümeeri valikuliseks PrPSc haardeks ja monoklonaalset detekteerivat antikeha, mis on suunatud PrP molekuli konservatiivsetele osadele (IDEXX HerdCheck BSE Antigen Test Kit, EIA & IDEXX HerdCheck BSE-Scrapie Antigen Test Kit, EIA);
                                       
                                    
                                          —
                                       
                                       
                                          külgvool põhinev immunoanalüüs, milles kasutatakse kahte eri monoklonaalset antikeha proteaas-K-resistentsete PrP-fraktsioonide tuvastamiseks (Prionics Check PrioSTRIP);
                                       
                                    
                                          —
                                       
                                       
                                          kahepoolne immunoanalüüs, milles kasutatakse kahte eri monoklonaalset antikeha, mis on suunatud veise PrPSc väga lahtikeerdunud olekus eksponeeritud kahe epitoobi vastu (Roboscreen Beta Prion BSE EIA Test Kit).
                                       
                                    Kiirtestide läbiviimiseks kooskõlas artikli 5 lõikega 3 ja artikli 6 lõikega 1 kasutatakse lammaste ja kitsede puhul TSE seireks kiirtestidena ainult järgmisi meetodeid:
                              
                                          —
                                       
                                       
                                          denatureerimis- ja kontsentreerimisetapile järgnev kihttehnikal põhinev immunoloogiline analüüs PrPRes’i määramiseks (Bio-Rad TeSeE SAP rapid test);
                                       
                                    
                                          —
                                       
                                       
                                          denatureerimis- ja kontsentreerimisetapile (TeSeE Sheep/Goat Purification Kit) järgnev kihttehnikal põhinev immunoanalüüs PrPRes’i tuvastamiseks (TeSe Sheep/Goat Detection Kit) (Bio-Rad TeSeE Sheep/Goat rapid test);
                                       
                                    
                                          —
                                       
                                       
                                          immunoanalüüs, milles kasutatakse keemilist polümeeri valikuliseks PrPSc haardeks ja monoklonaalset detekteerivat antikeha, mis on suunatud PrP molekuli konservatiivsetele osadele (IDEXX HerdCheck BSE-Scrapie Antigen Test Kit, EIA);
                                       
                                    
                                          —
                                       
                                       
                                          külgvool põhinev immunoanalüüs, milles kasutatakse kahte eri monoklonaalset antikeha proteaas-K-resistentsete PrP-fraktsioonide tuvastamiseks (kiirtest Prionics – Check PrioSTRIP SR, visuaalsete näitude protokoll).
                                       
                                    Kõikide kiirtestide puhul peab testis kasutatav koeproov vastama tootja kasutamisjuhistele.
                              Kiirtestide tootja peab rakendama Euroopa Liidu referentlabori heakskiidetud kvaliteeditagamissüsteemi, mis tagab testide muutumatu töökindluse. Tootjad peavad esitama testi tegemise juhendid Euroopa Liidu referentlaborile.
                              Kiirtestis või testi tegemise juhendis võib muudatusi teha alles pärast seda, kui Euroopa Liidu referentlaborile on sellest ette teatatud ja ELi referentlabor on teinud otsuse, et kavandatav muudatus ei vähenda kiirtesti tundlikkust, spetsiifilisust ega usaldusväärsust. Sellest otsusest teatatakse komisjonile ja liikmesriikide referentlaboritele.”
                           
                        
            
         (1)  http://vla.defra.gov.uk/science/docs/sci_tse_rl_handbookv4jan10.pdf
      
         (2)  EÜT L 349, 24.12.2002, lk 105.
      
         (3)  http://vla.defra.gov.uk/science/docs/sci_tse_rl_2blot.pdf
      
         (4)  ELT L 5, 9.1.2004, lk 8.”
      
         (5)  ELT L 139, 30.4.2004, lk 55.
      
         (6)  ELT L 139, 30.4.2004, lk 206.”
      
         (7)  ELT L 300, 14.11.2009, lk 1.
      
         (8)  ELT L 368, 23.12.2006, lk 15.”
      
         (9)  http://vla.defra.gov.uk/science/docs/sci_tse_rl_2blot.pdf.”